ai4bharat/Pralekha huggingface dataset:
ਰੇਲ ਮੰਤਰਾਲਾ
ਛੱਤੀਸਗੜ੍ਹ ਦਾ ਬ੍ਰੋਡ ਗੇਜ ਨੈੱਟਵਰਕ 100 ਫੀਸਦੀ ਇਲੈਕਟ੍ਰੀਫਾਈਡ ਹੋਇਆ
ਇਲੈਕਟ੍ਰੀਫਿਕੇਸ਼ਨ ਨਾਲ ਲਾਈਨ ਹਾਲ ਦੀ ਲਾਗਤ 2.5 ਗੁਣਾ ਤੱਕ ਘੱਟ ਹੋ ਜਾਵੇਗੀ
2030 ਤੱਕ ਨੈੱਟ ਜ਼ੀਰੋ ਕਾਰਬਨ ਐਮੀਟਰ ਦੇ ਟੀਚੇ ਨੂੰ ਹਾਸਲ ਕਰਨ ਦੇ ਕ੍ਰਮ ਵਿੱਚ, ਭਾਰਤੀ ਰੇਲਵੇ ਨੇ ਛੱਤੀਸਗੜ੍ਹ ਵਿੱਚ ਬ੍ਰੋਡ ਗੇਜ ਦੇ ਮੌਜੂਦਾ ਨੈੱਟਵਰਕ ਦਾ 10 ਫੀਸਦੀ ਇਲੈਕਟ੍ਰੀਫਾਈਡ ਕਰ ਦਿੱਤਾ ਹੈ। 1,170 ਕਿਲੋਮੀਟਰ ਰੂਟ ਦੇ ਇਲੈਕਟ੍ਰੀਫਾਈਡ ਦੇ ਨਤੀਜੇ ਵਜੋਂ ਲਾਈਨ ਢੋਣ ਦੀ ਲਾਗਤ , ਭਾਰੀ ਢੋਆ-ਦੁਆਈ ਦੀ ਸਮਰੱਥਾ, ਸੈਕਸ਼ਨਲ ਸਮਰੱਥਾ ਵਧਾਉਣ, ਇਲੈਕਟ੍ਰਿਕ ਲੋਕੋ ਦੇ ਸੰਚਾਲਨ ਅਤੇ ਰੱਖ ਰਖਾਅ ਦੀ ਲਾਗਤ ਵਿੱਚ ਕਮੀ, ਊਰਜਾ ਕੁਸ਼ਲਤਾ ਅਤੇ ਆਯਾਤ ਕੱਚੇ ਤੇਲ ’ਤੇ ਨਿਰਭਰਾ ਘਟਾਉਣ ਨਾਲ ਵਾਤਾਵਰਣ ਅਨੁਕੂਲ ਆਵਾਜਾਈ ਦੇ ਮਾਧਿਅਮ ਤੋਂ ਵਿਦੇਸ਼ੀ ਮੁਦਰਾ ਦੀ ਬਚਤ ਹੋ ਰਹੀ ਹੈ। ਇਸ ਤੋਂ ਇਲਾਵਾ, ਰੇਲਵੇ ਦੇ 100 ਫੀਸਦੀ ਇਲੈਕਟ੍ਰੀਫਾਈਡ ਨੈੱਟਵਰਕ ਦੀ ਨੀਤੀ ਦੇ ਕ੍ਰਮ ਵਿੱਚ ਹੁਣ ਇਲੈਕਟ੍ਰੀਫਿਕੇਸ਼ਨ ਦੇ ਨਾਲ ਹੀ ਨਵੇਂ ਬ੍ਰੋਡ ਗੇਜ ਨੈੱਟਵਰਕ ਨੂੰ ਮਨਜ਼ੂਰੀ ਦਿੱਤੀ ਜਾਵੇਗੀ।
ਛੱਤੀਸਗੜ੍ਹ ਰਾਜ ਦਾ ਖੇਤਰ ਸਾਊਥ ਈਸਟ ਸੈਂਟ੍ਰਲ ਅਤੇ ਈਸਟ ਕੋਸਟ ਰੇਲਵੇਜ਼ ਦੇ ਅਧਿਕਾਰ ਖੇਤਰ ਵਿੱਚ ਆਉਂਦਾ ਹੈ। ਬਿਲਾਸਪੁਰ, ਰਾਏਪੁਰ, ਦੁਰਗ ਅਤੇ ਕੋਰਬਾ ਆਦਿ ਛੱਤੀਸਗੜ੍ਹ ਦੇ ਕੁਝ ਪ੍ਰਮੁੱਖ ਰੇਲਵੇ ਸਟੇਸ਼ਨ ਹਨ। ਬਿਲਾਸਪਰੁ ਛੱਤੀਸਗੜ੍ਹ ਦਾ ਸਭ ਤੋਂ ਵੱਡਾ ਰੇਲਵੇ ਸਟੇਸ਼ਨ ਹੈ ਅਤੇ ਮੁੰਬਈ-ਹਾਵੜਾ ਮੁੱਖ ਲਾਈਨ ’ਤੇ ਸਥਿਤ ਹੈ। ਇਹ ਇੱਕ ਮਹੱਤਵਪੂਰਨ ਜੰਕਸ਼ਨ ਹੈ ਅਤੇ ਮੁੰਬਈ, ਦਿੱਲੀ, ਕੋਲਕਾਤਾ, ਚੇਨਈ, ਹੈਦਰਾਬਾਦ ਅਤੇ ਬੰਗਲੁਰੂ ਵਰਗੇ ਵੱਡੇ ਸ਼ਹਿਰਾਂ ਨੂੰ ਜੋੜਦਾ ਹੈ। ਛੱਤੀਸਗੜ੍ਹ ਰਾਜ ਵਿੱਚ ਦੇਸ਼ ਵਿੱਚ ਸਭ ਤੋਂ ਵਧ ਮਾਲ ਢੁਆਈ ਹੁੰਦੀ ਹੈ ਅਤੇ ਇਥੋਂ ਰੇਲਵੇ ਨੂੰ ਵਧ ਮਾਲੀਆ ਪ੍ਰਾਪਤ ਹੁੰਦਾ ਹੈ। ਰੇਲਵੇ ਨੈੱਟਵਰਕ ਛੱਤੀਸਗੜ੍ਹ ਤੋਂ ਦੇਸ਼ ਦੇ ਹੋਰ ਹਿੱਸਿਆਂ ਵਿੱਚ ਖਣਿਜਾਂ, ਖੇਤੀਬਾੜੀ ਉਤਪਾਦਾਂ ਅਤੇ ਹੋਰ ਵਸਤਾਂ ਦੇ ਆਵਾਜਾਈ ਵਿੱਚ ਮਹੱਤਵਪੁਰਨ ਭੂਮਿਕਾ ਨਿਭਾਉਂਦਾ ਹੈ।
ਛੱਤੀਸਗੜ੍ਹ ਰਾਜ ਦੀ ਕੁਝ ਪ੍ਰਤੀਸ਼ਠਿਤ ਟ੍ਰੇਨਾਂ ਹਨ: ਦੁਰਗ ਜਗਦਲਪੁਰ ਐੱਕਸਪ੍ਰੈਸ, ਛੱਤੀਸਗੜ੍ਹ ਐੱਕਸਪ੍ਰੈਸ, ਸਮਤਾ ਐੱਕਸਪ੍ਰੈਸ, ਕਲਿੰਗ ਉਤਕਲ ਐੱਕਸਪ੍ਰੈਸ। ਇਹ ਟ੍ਰੇਨਾਂ ਰਾਜ ਦੇ ਵੱਖ-ਵੱਖ ਹਿੱਸਿਆਂ ਅਤੇ ਭਾਰਤ ਦੇ ਹੋਰ ਪ੍ਰਮੁੱਖ ਸ਼ਹਿਰਾਂ ਦੇ ਲਈ ਸੁਵਿਧਾਜਨਕ ਸੰਪਰਕ ਪ੍ਰਦਾਨ ਕਰਦੀਆਂ ਹਨ।
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਦਸੰਬਰ, 2021 ਤੱਕ 35 ਨਵੀਆਂ ਭੁਚਾਲ ਵਿਗਿਆਨ ਆਬਜ਼ਰਵੇਟਰੀਆਂ ਕਾਰਜਸ਼ੀਲ ਹੋ ਜਾਣਗੀਆਂ - ਡਾ. ਜਿਤੇਂਦਰ ਸਿੰਘ
2021 ਤੱਕ ਰਾਸ਼ਟਰੀ ਸਿਸਮੋਲਾਜਿਕਲ ਨੈੱਟਵਰਕ  ਦੀ ਸੰਖਿਆ 150 ਤੱਕ ਵਧ ਜਾਵੇਗੀ
ਪੂਰੇ ਦੇਸ਼ ਵਿਚ ਭੂਚਾਲ ਦੀ ਜਾਂਚ ਸਮਰੱਥਾ ਨੂੰ ਐਮ : 2.5 ਤੱਕ ਵਧਾਉਣ ਲਈ ਅਗਲੇ ਪੰਜ ਸਾਲਾਂ ਵਿਚ ਭੁਚਾਲ ਸੰਬੰਧੀ 100 ਸਟੇਸ਼ਨ ਸਥਾਪਤ ਹੋ ਜਾਣਗੇ
ਕੇਂਦਰੀ ਵਿਗਿਆਨ ਅਤੇ ਟੈਕਨੋਲੋਜੀ ਰਾਜ ਮੰਤਰੀ , ਪ੍ਰਿਥਵੀ ਵਿਗਿਆਨ ਰਾਜ ਮੰਤਰੀ , ਪ੍ਰਧਾਨ ਮੰਤਰੀ ਦਫਤਰ, ਪ੍ਰਸੋਨਲ, ਜਨਤਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪ੍ਰਮਾਣੂ ਊਰਜਾ ਅਤੇ ਪੁਲਾੜ ਵਿਭਾਗ ਵਿਚ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਅੱਜ ਕਿਹਾ ਕਿ ਦਸੰਬਰ , 2021 ਤੱਕ 35 ਨਵੀਆਂ ਭੂਚਾਲ ਵਿਗਿਆਨ ਨਾਲ ਸੰਬੰਧਤ ਆਬਜ਼ਰਵੇਟਰੀਆਂ ਸਥਾਪਤ ਕੀਤੀਆਂ ਜਾਣਗੀਆਂ ਅਤੇ ਕੰਮ ਕਰਨਾ ਸ਼ੁਰੂ ਕਰ ਦੇਣਗੀਆਂ। ਲੋਕ ਸਭਾ ਦੇ ਪਟਲ ਤੇ ਰੱਖੇ ਗਏ ਇਕ ਬਿਆਨ ਵਿਚ ਉਨ੍ਹਾਂ ਕਿਹਾ ਕਿ ਰਾਸ਼ਟਰੀ ਸਿਸਮੋਲਾਜਿਕਲ ਨੈੱਟਵਰਕ  ਦੀ ਸੰਖਿਆ ਦਸੰਬਰ, 2021 ਤੱਕ 150 ਤੱਕ ਵਧ ਜਾਵੇਗੀ।
ਨੈਸ਼ਨਲ ਸਿਸਮੋਲਾਜਿਕਲ ਨੈੱਟਵਰਕ  ਨੂੰ ਮਜ਼ਬੂਤ ਕਰਨ ਦੀ ਯੋਜਨਾ ਵੀ ਬਣਾਈ ਗਈ ਹੈ ਅਤੇ ਪੂਰੇ ਦੇਸ਼ ਵਿਚ ਭੂਚਾਲ ਦੀ ਜਾਂਚ ਸਮਰੱਥਾ ਨੂੰ ਐਮ:2.5 ਤੱਕ ਵਧਾਉਣ ਲਈ ਅਗਲੇ 5 ਸਾਲਾਂ ਵਿਚ ਭੂਚਾਲ ਜਾਂਚ ਸੰਬੰਧੀ 100 ਸਟੇਸ਼ਨ ਕਾਇਮ ਕੀਤੇ ਜਾਣਗੇ।
ਪ੍ਰਿਥਵੀ ਵਿਗਿਆਨ ਮੰਤਰਾਲਾ ਅਧੀਨ ਨੈਸ਼ਨਲ ਸਿਸਮੋਲਾਜਿਕਲ ਨੈਟਵਰਕ ਦੇਸ਼ ਵਿਚ ਅਤੇ ਇਸ ਦੇ ਆਲੇ ਦੁਆਲੇ ਭੂਚਾਲਾਂ ਦੇ ਅਧਿਐਨ ਲਈ ਭਾਰਤ ਸਰਕਾਰ ਦੀ ਨੋਡਲ ਏਜੰਸੀ ਹੈ। ਇਸ ਮਕਸਦ ਲਈ ਐਨਸੀਐਸ ਪੂਰੇ ਦੇਸ਼ ਵਿਚ ਸਥਾਪਤ 115 ਆਬਜ਼ਰਵੇਟਰੀਆਂ ਨਾਲ ਬਣੇ ਨੈਸ਼ਨਲ ਸਿਸਮੋਲਾਜਿਕਲ ਨੈੱਟਵਰਕ  ਨੂੰ ਸੰਭਾਲਦੀ ਹੈ।
ਇਹ ਨੈੱਟਵਰਕ ਦਿੱਲੀ ਅਤੇ ਇਸਦੇ ਆਲੇ ਦੁਆਲੇ ਐਮ :-2.5 ਜਾਂ ਇਸ ਤੋਂ ਉੱਪਰ ਦੀ ਕਿਸੇ ਵੀ ਭੁਚਾਲ ਸੰਬੰਧੀ ਘਟਨਾ ਦੀ, ਉੱਤਰੀ ਪੂਰਬੀ ਖੇਤਰ ਐਮ :-3.0 ਅਤੇ ਇਸ ਤੋਂ ਉੱਪਰ ਦੀ ਘਟਨਾ ਦੀ, ਪੈਨਿਨਸੁਲਾ ਅਤੇ ਵਾਧੂ ਪੈਨਿਨਸੁਲਾ ਵਿੱਚ ਐਮ :-3.5 ਅਤੇ ਇਸ ਤੋਂ ਉੱਪਰ ਦੀ, ਅੰਡੇਮਾਨ ਖੇਤਰ ਵਿੱਚ ਐਮ :-4.0 ਅਤੇ ਇਸ ਤੋਂ ਉੱਪਰ ਦੀ ਅਤੇ ਸਰਹੱਦੀ ਖੇਤਰਾਂ ਵਿੱਚ ਐਮ:4.5 ਅਤੇ ਇਸ ਤੋਂ ਉੱਪਰ ਦੇ ਭੂਚਾਲ ਦੀ ਰਿਕਾਰਡਿੰਗ ਲਈ ਸਮਰੱਥ ਹੈ।
ਦੇਸ਼ ਅੰਦਰ ਗੈਪ ਖੇਤਰਾਂ ਨੂੰ ਸਥਾਨਕ ਤੌਰ ਤੇ ਸੰਘਣਾ ਕਰਨ ਅਤੇ ਭੁਚਾਲ ਦੇ ਮੈਗਨਿਚਿਊਡ ਦੀ ਜਾਂਚ ਨੂੰ ਬੇਹਤਰ ਬਣਾਉਣ ਲਈ ਇਸਨੂੰ 3.0 ਥਰੈਸ਼ਹੋਲਡ ਤਕ ਹੇਠਾਂ ਲਿਆਉਣ ਦਾ ਪ੍ਰੋਗਰਾਮ ਹੈ।
-----------------------
ਐਸਐਨਸੀ/ ਟੀਐਮ/ ਆਰਆਰ
(Visitor Counter : 124
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਡੀਐੱਨਏ ਦੀਆਂ ਤਬਦੀਲੀਆਂ ਨੂੰ ਨਾਪਣ ਵਾਲਾ ਨਵਾਂ ਮੰਚ, ਜੋ ਕੈਂਸਰ, ਅਲਜ਼ਾਈਮਰ ਤੇ ਪਾਰਕਿਨਸੰਨ’ਜ਼ ਰੋਗ ਦਾ ਛੇਤੀ ਪਤਾ ਲਾਉਣ ਦੀ ਇੱਕ ਸੰਭਾਵੀ ਐਪ ਬਣ ਸਕਦਾ ਹੈ
ਵਿਗਿਆਨੀਆਂ ਨੇ ਡੀਐੱਨਏ ’ਚ ਹੋਣ ਵਾਲੀਆਂ ਤਬਦੀਲੀਆਂ ਨੂੰ ਨਾਪਣ ਵਾਲੀ ਇੱਕ ਨਵੀਂ ਤਕਨੀਕ ਵਿਕਸਤ ਕੀਤੀ ਹੈ, ਜੋ ਕੈਂਸਰ, ਅਲਜ਼ਾਈਮਰ ਤੇ ਪਾਰਕਿਨਸੰਨ ਜਿਹੇ ਕਈ ਰੋਗਾਂ ਦਾ ਛੇਤੀ ਪਤਾ ਲਾਉਣ ਵਾਲੀਆਂ ਐਪਲੀਕੇਸ਼ਨਜ਼ ਦਾ ਰੂਪ ਧਾਰ ਸਕਦੀ ਹੈ।
ਡੀਐੱਨਏ ਵਿੱਚ ਕਿਸੇ ਵੀ ਤਰ੍ਹਾਂ ਦੀ ਤਬਦੀਲੀ ਉਨ੍ਹਾਂ ਦੇ ਪ੍ਰਗਟਾਵੇ ਤੇ ਕਾਰਜਾਂ ਨੂੰ ਪ੍ਰਭਾਵਿਤ ਕਰਦੀ ਹੈ। ਡੀਐੱਨਏ ਜੀਨੈਟਿਕ ਕੋਡ ਅਤੇ ਆਪਣੇ ਢਾਂਚੇ ਵਿੱਚ ਤਬਦੀਲੀਆਂ ਦੁਆਰਾ ਸੈੱਲਾਂ ਨੂੰ ਜਿਊਂਦੇ ਰੱਖਣ ਲਈ ਕੰਟਰੋਲ ਕਰਦਾ ਹੈ। ਅਜਿਹੀਆਂ ਤਕਨੀਕਾਂ ਦੀ ਮੰਗ ਹੈ, ਜੋ ਬਹੁਤ ਉੱਚ–ਪੱਧਰੀ ਬਾਰੀਕੀ ਨਾਲ ਡੀਐੱਨਏ ਦੀ ਰਚਨਾ ਵਿਚਲੀਆਂ ਅਜਿਹੀਆਂ ਤਬਦੀਲੀਆਂ ਨੂੰ ਨਾਪ ਸਕਣ, ਉਨ੍ਹਾਂ ਉੱਤੇ ਨਜ਼ਰ ਰੱਖ ਸਕਣ ਤੇ ਦੁਰਲੱਭ ਕਿਸਮ ਦੇ ਰੋਗਾਂ ਦਾ ਪਤਾ ਲਾਉਣ ਲਈ ਸਬੰਧਤ ਮੌਲੀਕਿਊਲਰ ਪ੍ਰਬੰਧਾਂ ਨੂੰ ਸਮਝ ਸਕਣ।
ਵਿਗਿਆਨੀਆਂ ਵੱਲੋਂ ਵਿਕਸਤ ਨਵਾਂ ਨੈਨੋਪੋਰ–ਆਧਾਰਤ ਮੰਚ ਅਜਿਹੀਆਂ ਤਬਦੀਲੀਆਂ ਨੂੰ ਜਾਂ ਸੈਂਪਲ ਦੀਆਂ ਬਹੁਤ ਘੱਟ ਮਾਤਰਾਵਾਂ ਨਾਲ ਵੀ ਸਿੰਗਲ–ਮੌਲੀਕਿਯੂਲ ਰੈਜ਼ੋਲਿਯੂਸ਼ਨ ਨਾਲ ਵੀ ਡੀਐੱਨਏ ਦੀਆਂ ਵਿਸ਼ੇਸ਼ਤਾਵਾਂ ਨੂੰ ਸਿੱਧਾ ਨਾਪ ਸਕਦਾ ਹੈ।
ਭਾਰਤ ਸਰਕਾਰ ਦੇ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ ਦੀ ਵਿੱਤੀ ਸਹਾਇਤਾ ਨਾਲ ਚੱਲਣ ਵਾਲੇ ਇੱਕ ਖ਼ੁਦਮੁਖਤਿਆਰ ਸੰਸਥਾਨ ‘ਰਮਨ ਰਿਸਰਚ ਇੰਸਟੀਚਿਊਟ’ ਦੇ ਪ੍ਰੋਫ਼ੈਸਰ ਗੌਤਮ ਸੋਨੀ ਦੀ ਅਗਵਾਈ ਹੇਠਲੇ ਵਿਗਿਆਨੀਆਂ ਦੀ ਇੱਕ ਟੀਮ ਵੱਲੋਂ ਵਿਕਸਤ ਕੀਤਾ ਮੰਚ  ਤੇ ਸਬੰਧਤ ਵਿਸ਼ਲੇਸ਼ਣ ਤਕਨੀਕਾਂ ਡੀਐੱਨਏ ਪਲਾਜ਼ਮਿਡਜ਼  ਦੀਆਂ ਸੁਪਰਕੁਆਇਲਡ ਸ਼ਾਖਾਵਾਂ ਦੀ ਵੰਡ ਦਾ ਵੱਡੇ ਪੱਧਰ ਉੱਤੇ ਮੁੱਲਾਂਕਣ ਕਰ ਸਕਦੀਆਂ ਹਨ। ਸੁਮੰਤ ਕੁਮਾਰ, ਕੌਸ਼ਿਕ ਐੱਸ. ਅਤੇ ਡਾ. ਸੋਨੀ ਜਿਹੇ ਖੋਜਕਾਰਾਂ ਵੱਲੋਂ ਕੀਤਾ ਗਿਆ ਇਹ ਖੋਜ–ਕਾਰਜ ‘ਨੈਨੋਸਕੇਲ’ ਨਾਂਅ ਦੇ ਜਰਨਲ ਵਿੱਚ ਹਾਲ ਹੀ ’ਚ ਪ੍ਰਕਾਸ਼ਿਤ ਹੋਇਆ ਹੈ।
ਇਸ ਨਿਵੇਕਲੇ ਮੰਚ ਦੇ ਨਾਪਣ ਦਾ ਸਿਧਾਂਤ ਆਰਕਮੀਡੀਜ਼ ਦੇ ਸਿਧਾਂਤ ਦੇ ਸਮਾਨ ਹੀ ਹੈ। ਵਿਅਕਤੀਗਤ ਵਿਸ਼ਲੇਸ਼ਣ ਕਰਨ ਵਾਲੇ ਮੌਲੀਕਿਯੂਲਜ਼ ਦਾ ਸੰਚਾਲਨ ਇੱਕ ਵਿਵਹਾਰਕ ਵੋਲਟੇਜ ਅਧੀਨ ਇੱਕ ਨੈਨੋਪੋਰ ਰਾਹੀਂ ਹੁੰਦਾ ਹੈ, ਸਿੱਟੇ ਵਜੋਂ ਜਿਸ ਨੂੰ, ਟ੍ਰਾਂਸਲੋਕੇਸ਼ਨ ਦੌਰਾਨ, ਛੋਟਾ ਜਿਹਾ ਬਿਜਲਈ ਝਟਕਾ ਲੱਗਦਾ ਹੈ। ਨੈਨੋਪੋਰ ਵਿੱਚ ਐਨਾਲਾਈਟ  ਦੁਆਰਾ ਬਾਹਰ ਕੱਢੇ ਚਾਰਜਿਸ; ਸਿੱਧਾ ਅਣੂ ਦੀ ਮਾਤਰਾ ਦੇ ਅਨੁਪਾਤ ਵਿੱਚ ਹੁੰਦਾ ਹੈ ਅਤੇ ਉਸ ਨੂੰ ਮੌਜੂਦਾ ਤਬਦੀਲੀ ਵਜੋਂ ਸਿੱਧਾ ਨਾਪਿਆ ਜਾਂਦਾ ਹੈ। ਇਹ ਵਿਧੀ ਬਹੁਤ ਘੱਟ ਮਾਤਰਾਵਾਂ ਵਾਲੇ ਸੈਂਪਲ ਦਾ ਉਪਯੋਗ ਕਰਦੀ ਹੈ ਅਤੇ ਇਹ ਟ੍ਰਾਂਸਲੋਕੇਸ਼ਨ ਵਿੱਚ ਐਕਸਿਸ ਪਰਪੈਂਡੀਕੁਲਰ ਅਤੇ ਟ੍ਰਾਂਸਲੋਕੇਸ਼ਨ ਐਕਸਿਸ ਦੇ ਨਾਲ ਕੁਝ ਦਹਾਈਆਂ ਨੈਨੋਮੀਟਰਜ਼ ’ਚ ਬਹੁਤ ਹੀ ਘੱਟ ਨੈਨੋਮੀਟਰ ਰੈਜ਼ੋਲਿਯੂਸ਼ਨ ਰੇਂਜ ਦੀਆਂ ਰਚਨਾਤਮਕ ਤਬਦੀਲੀਆਂ ਨੂੰ ਵੀ ਨਾਪ ਸਕਦੀ ਹੈ।
ਇਸ ਤਕਨੀਕ ਨੂੰ ਅੱਗੇ ਵਧੀਆ ਰੂਪ ਦਿੱਤੇ ਜਾਣ ਨਾਲ ਪ੍ਰੋਟੀਨ ਦੇ ਵੱਡੀ ਮਾਤਰਾ ਵਿੱਚ ਇਕੱਠੇ ਹੋਣ ਅਤੇ ਸੈੱਲ–ਮੁਕਤ ਡੀਐੱਨਏ ਜਾਂ ਨਿਊਕਲੀਓਜ਼ੋਮਸ ਦਾ ਪਤਾ ਲਾਉਣ ਵਾਲੇ ਪੋਰਟੇਬਲ ਨੈਨੋ–ਬਾਇਓ ਸੈਂਸਰ ਵਿਕਸਤ ਕਰਨ ਵਿੱਚ ਮਦਦ ਮਿਲ ਸਕਦੀ ਹੈ। ਇਸ ਨਾਲ ਕੈਂਸਰ, ਅਲਜ਼ਾਈਮਰ ਅਤੇ ਪਾਰਕਿਨਸੰਨ’ਜ਼ ਜਿਹੇ ਬਹੁਤ ਸਾਰੇ ਰੋਗਾਂ ਦਾ ਛੇਤੀ ਪਤਾ ਲਾਉਣ ਵਿੱਚ ਮਦਦ ਮਿਲ ਸਕਦੀ ਹੈ। ਇਸ ਵੇਲੇ RRI ਦੇ ਖੋਜਕਾਰ ਵਾਇਰਸ ਦਾ ਪਤਾ ਲਾਉਣ ਲਈ ਇਸ ਵਿਧੀ ਨੂੰ ਲਾਗੂ ਕਰਨ ਬਾਰੇ ਵੀ ਖੋਜ ਕਰ ਰਹੇ ਹਨ।
[ਪ੍ਰਕਾਸ਼ਨ ਲਿੰਕ: https://doi.org/10.1039/D0NR06219G
ਹੋਰ ਵੇਰਵਿਆਂ ਲਈ, ਪ੍ਰੋਫ਼ੈਸਰ ਗੌਤਮ ਸੋਨੀ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ] ।
ਜਹਾਜ਼ਰਾਨੀ ਮੰਤਰਾਲਾ
ਵੀ.ਓ ਚਿਦੰਬਰਨਾਰ ਬੰਦਰਗਾਹ ਤੇ ਰੁੱਖ ਲਗਾਓ ਅਭਿਯਾਨ ਦਾ ਆਯੋਜਨ
ਵੀ.ਓ. ਚਿਦੰਬਰਨਾਰ ਬੰਦਰਗਾਹ ਤੁਤੀਕੋਰਿਨ ਨੇ ਅੱਜ ਰਾਸ਼ਟਰਪਿਤਾ ਮਹਾਤਮਾ ਗਾਂਧੀ ਦੀ ਜਯੰਤੀ ਦੇ ਮੌਕੇ ‘ਤੇ ਅਤੇ ਦੇਸ਼ ਦੀ ਸੁਤੰਤਰਤਾ ਦੇ 75ਵੇਂ ਸਾਲ ਦੇ ਪੌਦੇ ਭਾਰਤ ਸਰਕਾਰ ਦੁਆਰਾ ਮਨਾਏ ਜਾ ਰਹੇ ‘ਆਜ਼ਾਦੀ ਕਾ ਅਮ੍ਰਿੰਤ ਮਹੋਤਸਵ’ ਦੇ ਤਹਿਤ ਰੁੱਖ ਲਗਾਓ ਅਭਿਯਾਨ ਦਾ ਆਯੋਜਨ ਕੀਤਾ।
ਇਸ ਪ੍ਰੋਗਰਾਮ ਦੀ ਸ਼ੁਰੂਆਤ ਵੀ.ਓ.ਚਿਦੰਬਰਨਾਰ ਪੋਰਟ ਟਰੱਸਟ ਦੇ ਚੇਅਰਮੈਨ ਸ਼੍ਰੀ ਟੀ.ਕੇ. ਰਾਮਚੰਦਰਨ ਦੇ ਦੁਆਰਾ ਵੀ.ਓ.ਪੋਰਟ ਸਕੂਲ ਪਰਿਸਰ ਵਿੱਚ ਪੌਦੇ ਲਗਾਉਣ ਦੇ ਨਾਲ ਹੋਈ। ਅਭਿਯਾਨ ਦੇ ਤਹਿਤ ਵਿਭਾਗ ਦੇ ਪ੍ਰਮੁੱਖਾਂ, ਪੋਰਟ ਦੇ ਅਧਿਕਾਰੀਆਂ ਅਤੇ ਕਰਮਚਾਰੀਆਂ ਅਤੇ ਪੋਰਟ ਦੇ ਸਕੂਲ ਅਧਿਆਪਕਾਂ ਦੁਆਰਾ 100 ਤੋਂ ਅਧਿਕ ਪੌਦੇ ਲਗਾਏ ਗਏ। ਇਸ ਪ੍ਰੋਗਰਾਮਾਂ ਦਾ ਆਯੋਜਨ ਕੋਵਿਡ-19 ਮਹਾਮਾਰੀ ਦੇ ਮੱਦੇਨਜ਼ਰ ਸੁਰੱਖਿਅਤ ਦੂਰੀ ਬਣਾਏ ਰੱਖਣ ਅਤੇ ਮਾਸਕ ਪਹਿਣਨ ਜਿਹੇ ਸਾਰੇ ਬਚਾਅ ਉਪਾਆਂ ਦਾ ਪਾਲਨ ਕਰਦੇ ਹੋਏ ਕੀਤਾ ਗਿਆ ਸੀ।
ਵੀ.ਓ. ਚਿੰਦਰਬਰਨਾਰ ਬੰਦਰਗਾਹ ਨੇ ਪਹਿਲਾਂ ਹੀ 620 ਏਕੜ ਦੇ ਖੇਤਰ ਵਿੱਚ ਹਰਿਆਲੀ ਅਤੇ 7.6 ਏਕੜ ਦੇ ਇਲਾਕੇ ਵਿੱਚ ਬੰਦਰਗਾਹ ਦੇ ਵੱਖ-ਵੱਖ ਪ੍ਰਤਿਸ਼ਠਾਨਾਂ ਵਿੱਚ ਦ੍ਰਿਸ਼ ਹਰਿਤ ਖੇਤਰ ਵਿਕਸਿਤ ਕਰ ਲਿਆ ਹੈ। ਸ਼ਿਪਿੰਗ ਪੋਰਟ ਟ੍ਰਾਂਸਪੋਰਟ ਅਤੇ ਜਲਮਾਰਗ ਮੰਤਰਾਲੇ ਦੇ ਮੈਰੀਟਾਈਮ ਇੰਡੀਆ ਵਿਜਨ-2030 ਦੀ ਪ੍ਰਤੀਬੱਧਤਾ ਦੇ ਰੂਪ ਵਿੱਚ ਇਸ ਬੰਦਰਗਾਹ ਨੇ ਕਾਰਬਨ ਨਿਕਾਸੀ ਨੂੰ ਘੱਟ ਕਰਨ ਪ੍ਰਦੂ ਆਵਾਜ਼ ਵਿੱਚ ਕਮੀ ਲਿਆਉਣ ਅਤੇ ਵਾਯੂ ਗੁਣਵੱਤਾ ਵਿੱਚ ਸੁਧਾਰ ਕਰਨ ਲਈ ਬੰਦਰਗਾਹ ਖੇਤਰ ਵਿੱਚ ਲਗਭਗ 10,000 ਪੌਦੇ ਲਗਾਕੇ ਗ੍ਰੀਨਬੈਲਟ ਵਿਕਸਿਤ ਕਰਨ ਦਾ ਪ੍ਰਸਤਾਵ ਕੀਤਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਹਾਕਵੀ ਭਾਰਤਿਯਾਰ ਅਤੇ ਸੁਬਰਮਣਯ ਭਾਰਤੀ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਨਮਨ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਨੇ ਮਹਾਕਵੀ ਭਾਰਤਿਯਾਰ ਅਤੇ ਸੁਬਰਮਣਯ ਭਾਰਤੀ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ ਹੈ।
ਇੱਕ ਟਵਿੱਟਰ ਪੋਸਟ ਵਿੱਚ, ਉਨ੍ਹਾਂ ਕਿਹਾ;
"ਮੈਂ ਆਦਰਯੋਗ ਮਹਾਨ ਸ਼ਖ਼ਸੀਅਤ ਸੁਬਰਮਣਯ ਭਾਰਤੀ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਨਮਨ ਕਰਦਾ ਹਾਂ। 'ਮਹਾਕਵੀ ਭਾਰਤਿਯਾਰ' ਕਮਾਲ ਦਾ ਸਾਹਸ ਅਤੇ ਮਹਾਨ ਬੁੱਧੀ ਦੀ ਮਿਸਾਲ ਸਨ। ਭਾਰਤ ਦੇ ਵਿਕਾਸ ਅਤੇ ਹਰੇਕ ਭਾਰਤੀ ਦੇ ਸਸ਼ਕਤੀਕਰਣ ਲਈ ਉਨ੍ਹਾਂ ਦਾ ਸ਼ਾਨਦਾਰ ਵਿਜ਼ਨ ਸੀ। ਅਸੀਂ ਵਿਭਿੰਨ ਖੇਤਰਾਂ ਵਿੱਚ ਉਨ੍ਹਾਂ ਦੇ ਸੁਪਨਿਆਂ ਨੂੰ ਸਾਕਾਰ ਕਰਨ ਲਈ ਕੰਮ ਕਰ ਰਹੇ ਹਾਂ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
8 ਪੈਰਾ ਅਥਲੀਟ ਚਾਰ ਅਲੱਗ-ਅਲੱਗ ਖੇਡਾਂ ਵਿੱਚ ਟਾਰਗੇਟ ਉਲੰਪਿਕ ਪੋਡੀਅਮ ਸਕੀਮ ਵਿੱਚ ਸ਼ਾਮਲ ਕੀਤੇ ਗਏ
ਮਿਸ਼ਨ ਓਲੰਪਿਕ ਇਕਾਈ ਦੀ 26 ਨਵੰਬਰ ਨੂੰ ਆਯੋਜਿਤ 50ਵੀਂ ਬੈਠਕ ਵਿੱਚ, ਚਾਰ ਅਲੱਗ-ਅਲੱਗ ਖੇਡਾਂ, ਪੈਰਾ ਅਥਲੈਟਿਕਸ, ਪੈਰਾ ਸ਼ੂਟਿੰਗ, ਪੈਰਾ ਬੈਡਮਿੰਟਨ ਅਤੇ ਪੈਰਾ ਟੇਬਲ ਟੈਨਿਸ ਵਿੱਚ 8 ਪੈਰਾ ਅਥਲੀਟਾਂ ਨੂੰ ਟਾਰਗੇਟ ਉਲੰਪਿਕ ਪੋਡੀਅਮ ਸਕੀਮ ਵਿੱਚ ਸ਼ਾਮਲ ਕਰਨ ਦਾ ਫ਼ੈਸਲਾ ਲਿਆ ਗਿਆ ਹੈ।
ਪੈਰਾ ਅਥਲੈਟਿਕਸ: ਐੱਫ਼ 52 ਈਵੈਂਟ ਵਿੱਚ ਪੁਰਸ਼ਾਂ ਦੀ ਡਿਸਕਸ ਥਰੋਅਰ ਵਿਨੋਦ ਕੁਮਾਰ ਜਿਸ ਨੇ ਵਿਸ਼ਵ ਚੈਂਪੀਅਨਸ਼ਿਪ ਵਿੱਚ ਟੋਕੀਓ ਪੈਰਾ ਉਲੰਪਿਕਸ ਦੇ ਲਈ ਕੁਆਲੀਫਾਈ ਕੀਤਾ ਹੈ, ਉਸਨੂੰ ਟੀਓਪੀਐੱਸ ਸਕੀਮ ਵਿੱਚ ਸ਼ਾਮਲ ਕੀਤਾ ਗਿਆ ਹੈ।ਪ੍ਰਵੀਨ ਕੁਮਾਰ ਜਿਸ ਨੇ ਪੁਰਸ਼ਾਂ ਦੇ ਹਾਈ ਜੰਪ ਟੀ 64 ਈਵੈਂਟ ਵਿੱਚ ਟੋਕਿਓ ਪੈਰਾ-ਉਲੰਪਿਕਸ ਦੇ ਲਈ ਕੁਆਲੀਫਾਈ ਕੀਤਾ ਹੈ, ਉਸਨੂੰ ਵੀ ਇਸ ਸਕੀਮ ਵਿੱਚ ਸ਼ਾਮਲ ਕੀਤਾ ਗਿਆ ਹੈ, ਕਿਉਂਕਿ ਅਜੀਤ ਕੁਮਾਰ ਪੰਚਾਲ ਪੁਰਸ਼ਾਂ ਦੀ ਐੱਫ਼ 52 ਡਿਸਕਸ ਥ੍ਰੋ ਈਵੈਂਟ ਵਿੱਚ ਹਿੱਸਾ ਲੈਂਦੇ ਹਨ।
ਵੀਰੇਂਦਰ ਧਨਖੜ, ਜੋ ਪੁਰਸ਼ਾਂ ਦੇ ਸ਼ਾਟ ਪੁੱਟ ਐੱਫ਼ 57 ਈਵੈਂਟ ਵਿੱਚ ਅਤੇ ਜੈਯੰਤੀ ਬਹਿਰਾ ਨੂੰ ਜੋ ਮਹਿਲਾਵਾਂ ਦੇ 400 ਮੀਟਰ ਐੱਫ਼ 47 ਈਵੈਂਟ ਵਿੱਚ ਹਿੱਸਾ ਲੈਂਦੇ ਹਨ, ਉਨ੍ਹਾਂ ਨੂੰ ਇਸ ਸਕੀਮ ਵਿੱਚ ਸ਼ਾਮਲ ਨਹੀਂ ਕੀਤਾ ਗਿਆ ਹੈ।
ਪੈਰਾ ਬੈਡਮਿੰਟਨ: ਪਾਰੂਲ ਪਰਮਾਰ ਅਤੇ ਪਲਕ ਕੋਹਲੀ  ਦੀ ਮਹਿਲਾ ਡਬਲਜ਼ ਜੋੜੀ, ਜੋ ਵਰਤਮਾਨ ਵਿੱਚ ਟੋਕਿਓ ਪੈਰਾ ਉਲੰਪਿਕ ਦੀ ਯੋਗਤਾ ਦੇ ਲਈ ਦੌੜ ਵਿੱਚ ਵਿਸ਼ਵ ਵਿੱਚ 5 ਵੇਂ ਨੰਬਰ ’ਤੇ ਹੈ, ਨੂੰ ਟੀਓਪੀਐੱਸ ਵਿੱਚ ਸ਼ਾਮਲ ਕੀਤਾ ਗਿਆ ਹੈ।
ਪੈਰਾ ਸ਼ੂਟਿੰਗ: ਮਹਿਲਾਵਾਂ ਦੀ 10 ਮੀਟਰ ਏਅਰ ਪਿਸਟਲ ਐੱਸਐੱਚ 1 ਈਵੈਂਟ ਵਿੱਚ ਹਿੱਸਾ ਲੈਣ ਵਾਲੀ ਰੁਬੀਨਾ ਫ੍ਰਾਂਸਿਸ ਨੂੰ ਟੀਓਪੀਐੱਸ ਵਿੱਚ ਸ਼ਾਮਲ ਕੀਤਾ ਗਿਆ ਹੈ ਕਿਉਂਕਿ ਸਿਧਾਰਥ ਬਾਬੂ ਨੇ ਪੁਰਸ਼ਾਂ ਦੀ 50 ਮੀਟਰ ਰਾਈਫ਼ਲ ਪ੍ਰੋਨ ਈਵੈਂਟ ਵਿੱਚ ਹਿੱਸਾ ਲਿਆ ਹੈ।ਸਿਧਾਰਥ ਬਾਬੂ ਪਹਿਲਾਂ ਹੀ ਟੋਕਿਓ ਪੈਰਾ ਉਲੰਪਿਕ ਦੇ ਲਈ ਕੋਟਾ ਸਥਾਨ ਪ੍ਰਾਪਤ ਕਰ ਚੁੱਕੇ ਹਨ।ਪੁਰਸ਼ਾਂ ਦੀ 10 ਮੀਟਰ ਏਅਰ ਪਿਸਟਲ ਐੱਸਐੱਚ 1 ਈਵੈਂਟ ਵਿੱਚ ਹਿੱਸਾ ਲੈਣ ਵਾਲੇ ਦੀਪੇਂਦਰ ਨੂੰ ਇਸ ਸਕੀਮ ਤੋਂ ਬਾਹਰ ਰੱਖਿਆ ਗਿਆ ਹੈ।
ਪੈਰਾ ਟੇਬਲ ਟੈਨਿਸ: ਡਬਲਿਊ - ਕਲਾਸ 4 ਈਵੈਂਟ ਵਿੱਚ ਵਿਸ਼ਵ ਵਿੱਚ 8 ਵੇਂ ਨੰਬਰ ’ਤੇ ਆਉਣ ਵਾਲੀ ਭਾਵਿਨਾ ਪਟੇਲ ਨੂੰ ਟੀਓਪੀਐੱਸ ਵਿੱਚ ਸ਼ਾਮਲ ਕੀਤਾ ਗਿਆ ਹੈ।ਉਨ੍ਹਾਂ ਨੇ ਟੋਕਿਓ ਪੈਰਾ ਉਲੰਪਿਕਸ ਦੇ ਲਈ ਕੋਟਾ ਸਥਾਨ ਪ੍ਰਾਪਤ ਕੀਤਾ ਹੈ ਅਤੇ ਉਹ ਪੈਰਾ ਓਲੰਪਿਕਸ ਵਿੱਚ ਪੈਰਾ ਟੇਬਲ ਟੈਨਿਸ ਵਿੱਚ ਦੇਸ਼ ਦੀ ਨੁਮਾਇੰਦਗੀ ਕਰਨ ਵਾਲੀ ਪਹਿਲੀ ਭਾਰਤੀ ਔਰਤ ਪੈਰਾ ਖਿਡਾਰੀ ਹੋਵੇਗੀ।
ਅੰਕੜੇ ਅਤੇ ਪ੍ਰੋਗਰਾਮ ਲਾਗੂ ਮੰਤਰਾਲਾ
ਈਕੋਸਿਸਟਮ ਸੇਵਾਵਾਂ  ਇੰਡੀਆ ਫੋਰਮ -2021 ਦਾ ਕੁਦਰਤੀ ਪੂੰਜੀ ਲੇਖਾ ਅਤੇ ਮੁਲਾਂਕਣ
1. ਐਨਸੀਏਵੀਜ਼ ਇੰਡੀਆ ਫੋਰਮ 2021 ਦਾ ਆਯੋਜਨ ਅੰਕੜਾ ਅਤੇ ਪ੍ਰੋਗਰਾਮ ਲਾਗੂ ਕਰਨ ਬਾਰੇ ਮੰਤਰਾਲੇ  ਦੁਆਰਾ ਕੀਤਾ ਜਾ ਰਿਹਾ ਹੈ। ਯੂਰਪੀ ਯੂਨੀਅਨ ਦੁਆਰਾ ਫੰਡ ਪ੍ਰਾਪਤ ਐਨਸੀਏਵੀਈਐਸ ਪ੍ਰੋਜੈਕਟ ਨੂੰ ਸੰਯੁਕਤ ਰਾਸ਼ਟਰ ਦੇ ਅੰਕੜੇ ਵਿਭਾਗ , ਸੰਯੁਕਤ ਰਾਸ਼ਟਰ ਵਾਤਾਵਰਣ ਪ੍ਰੋਗਰਾਮ  ਅਤੇ ਜੀਵ ਵਿਭਿੰਨਤਾ ਦੀ ਕਨਵੈਨਸ਼ਨ ਦਾ ਸਕੱਤਰੇਤ ਸੰਯੁਕਤ ਰੂਪ ਵਿੱਚ ਲਾਗੂ ਕੀਤਾ ਗਿਆ ਹੈ। ਇਸ ਪ੍ਰਾਜੈਕਟ ਵਿੱਚ ਹਿੱਸਾ ਲੈਣ ਵਾਲੇ ਪੰਜ ਦੇਸ਼ਾਂ ਵਿਚੋਂ ਇੱਕ ਭਾਰਤ ਹੈ - ਦੂਸਰੇ ਦੇਸ਼ ਬ੍ਰਾਜ਼ੀਲ, ਚੀਨ, ਦੱਖਣੀ ਅਫਰੀਕਾ ਅਤੇ ਮੈਕਸੀਕੋ ਹਨ।
2. ਭਾਰਤ ਵਿੱਚ, ਐਨਸੀਏਵੀਈਐਸ ਪ੍ਰਾਜੈਕਟ ਨੂੰ ਐਮਐਸਪੀਆਈ ਦੁਆਰਾ ਵਾਤਾਵਰਣ, ਜੰਗਲਾਤ ਅਤੇ ਮੌਸਮ ਪਰਿਵਰਤਨ ਮੰਤਰਾਲੇ  ਅਤੇ ਨੈਸ਼ਨਲ ਰਿਮੋਟ ਸੈਂਸਿੰਗ ਸੈਂਟਰ  ਦੇ ਨੇੜਲੇ ਸਹਿਯੋਗ ਨਾਲ ਲਾਗੂ ਕੀਤਾ ਜਾ ਰਿਹਾ ਹੈ। ਐਮਐਸਪੀਆਈ ਨੇ ਵਾਤਾਵਰਣ ਦੇ ਖਾਤਿਆਂ ਦੀ ਵਰਤੋਂ ਕਰਨ ਵਾਲੇ ਵਿਭਿੰਨ ਹਿਤਧਾਰਕਾਂ - ਭਾਵ ਨਿਰਮਾਤਾਵਾਂ ਅਤੇ ਨੀਤੀ ਘਾੜਿਆਂ ਨੂੰ ਜੋੜਨ ਲਈ ਇੱਕ ਵਿਧੀ ਸਥਾਪਤ ਕਰਕੇ ਸਲਾਹਕਾਰ ਪ੍ਰਕਿਰਿਆ ਰਾਹੀਂ ਸਾਰੇ ਹਿੱਸੇਦਾਰਾਂ ਨਾਲ ਤਾਲਮੇਲ ਕੀਤਾ ਹੈ।
3. ਪ੍ਰੋਜੈਕਟ ਵਿੱਚ ਭਾਗੀਦਾਰੀ ਨੇ ਐਮਓਐਸਪੀਆਈ ਨੂੰ ਯੂਐਨ-ਐਸਈਈਏ ਢਾਂਚੇ ਦੇ ਅਨੁਸਾਰ ਵਾਤਾਵਰਣ ਦੇ ਖਾਤਿਆਂ ਦਾ ਸੰਗ੍ਰਹਿ ਸ਼ੁਰੂ ਕਰਨ ਅਤੇ ਸਾਲ 2018 ਤੋਂ ਇਸ ਦੇ ਪ੍ਰਕਾਸ਼ਨ "ਐਨਵੀਸਟੈਟਸ ਇੰਡੀਆ" ਵਿੱਚ ਵਾਤਾਵਰਣ ਦੇ ਖਾਤਿਆਂ ਨੂੰ ਸਾਲਾਨਾ ਅਧਾਰ 'ਤੇ ਜਾਰੀ ਕਰਨ ਵਿਚ ਸਹਾਇਤਾ ਕੀਤੀ ਹੈ। ਇਨ੍ਹਾਂ ਵਿਚੋਂ ਕਈ ਖਾਤਿਆਂ ਦਾ ਸਮਾਜਕ ਅਤੇ ਆਰਥਿਕ ਪਹਿਲੂਆਂ ਨਾਲ ਨੇੜਲੇ ਸੰਬੰਧ ਹਨ ਅਤੇ ਉਨ੍ਹਾਂ ਨੂੰ ਨੀਤੀ ਲਈ ਇੱਕ ਉਪਯੋਗੀ ਸਾਧਨ ਬਣਾਉਂਦੇ ਹਨ। ਪ੍ਰਕਾਸ਼ਨਾਂ ਨੂੰ https://mospi.gov.in/web/mospi/reports-publications 'ਤੇ ਵੇਖਿਆ ਜਾ ਸਕਦਾ ਹੈ।
4. ਐਨਸੀਏਵੀਈਐਸ ਪ੍ਰੋਜੈਕਟ ਦੇ ਅਧੀਨ ਇੰਡੀਆ-ਈਵੀਐਲ ਟੂਲ ਦਾ ਵਿਕਾਸ ਜੋ ਕਿ ਲਗਭਗ ਰਾਜਾਂ ਦੇ ਅਧਾਰ 'ਤੇ ਦੇਸ਼ ਦੇ ਵੱਖ-ਵੱਖ ਰਾਜਾਂ ਵਿਚ ਭਿੰਨ-ਭਿੰਨ ਵਾਤਾਵਰਣ ਸੇਵਾਵਾਂ ਦੀਆਂ ਕਦਰਾਂ ਕੀਮਤਾਂ ਦਾ ਸਨੈਪਸ਼ਾਟ ਦੇਣ ਵਾਲਾ ਇੱਕ ਲੁੱਕ-ਅਪ ਟੂਲ ਹੈ, ਜਿਸਦੇ ਅਧਾਰ 'ਤੇ ਅਧਿਐਨ ਦੇਸ਼ ਭਰ ਵਿੱਚ ਕਰਵਾਏ ਗਏ। ਇਸ ਸਾਧਨ ਦਾ ਇੱਕ ਵਾਧੂ ਲਾਭ ਇਹ ਹੈ ਕਿ ਇਹ ਸਾਹਿਤ ਜੋ ਇੱਕ ਉਪਲਬਧ ਹੈ ਅਤੇ ਜੈਵਿਕ-ਭੂਗੋਲਿਕ ਖੇਤਰਾਂ ਦੇ ਅਨੁਸਾਰ ਪੂਰੇ ਭਾਰਤ ਵਿੱਚ ਅਨੁਮਾਨ ਲਗਾਉਣ ਦੀ ਵਰਤੋਂ ਦੀ ਮਹੱਤਵਪੂਰਨ ਨਜ਼ਰੀਆ ਪ੍ਰਦਾਨ ਕਰਦਾ ਹੈ।
5. ਐਨਸੀਏਵੀਜ਼ ਇੰਡੀਆ ਫੋਰਮ 2021 ਇੱਕ ਵਰਚੁਅਲ ਫਾਰਮੈਟ ਵਿੱਚ ਆਯੋਜਿਤ ਕੀਤਾ ਜਾ ਰਿਹਾ ਹੈ, ਜਿਸ ਵਿੱਚ 14, 21 ਅਤੇ 28 ਜਨਵਰੀ, 2021 ਨੂੰ ਲਾਈਵ ਸੈਸ਼ਨ ਹੋਣਗੇ:
14 ਜਨਵਰੀ, 2021: ਕੌਮਾਂਤਰੀ ਏਜੰਸੀਆਂ ਦੁਆਰਾ ਕੁਦਰਤੀ ਪੂੰਜੀ ਲੇਖਾ ਅਤੇ ਵਾਤਾਵਰਣ ਪ੍ਰਣਾਲੀ ਸੇਵਾਵਾਂ ਦੇ ਮੁਲਾਂਕਣ ਦੇ ਖੇਤਰ ਵਿੱਚ ਕੀਤੇ ਗਏ ਯਤਨ।
21 ਜਨਵਰੀ, 2021: ਭਾਰਤ ਵਿੱਚ ਐਨਸੀਏ ਦੀ ਨੀਤੀ ਮੰਗ।
28 ਜਨਵਰੀ, 2021: ਕੁਦਰਤੀ ਪੂੰਜੀ ਲੇਖਾ ਵਿੱਚ ਪ੍ਰਾਪਤੀਆਂ ਅਤੇ ਵਾਤਾਵਰਣ ਪ੍ਰਣਾਲੀ ਸੇਵਾਵਾਂ ਦਾ ਮੁਲਾਂਕਣ ਅਤੇ ਭਾਰਤ ਵਿੱਚ ਕੁਦਰਤੀ ਪੂੰਜੀ ਲੇਖਾ ਦੀ ਸੰਭਾਵਨਾ।
6. ਪੰਜੀਕਰਣ, ਭਾਗੀਦਾਰੀ ਅਤੇ ਵਾਤਾਵਰਣ ਸੰਬੰਧੀ ਜਾਣਕਾਰੀ ਲਈ ਰਿਪੋਜ਼ਟਰੀ ਦੇ ਤੌਰ 'ਤੇ ਕੰਮ ਕਰਨ ਲਈ ਇੱਕ ਵੈੱਬ ਪੋਰਟਲ www.ncavesindiaforum.in ਤਿਆਰ ਕੀਤਾ ਗਿਆ ਹੈ।
7. ਸਮਾਗਮ ਦੇ ਪਹਿਲੇ ਦਿਨ, ਮਾਣਯੋਗ ਕੇਂਦਰੀ ਅੰਕੜਾ ਅਤੇ ਪ੍ਰੋਗਰਾਮ ਲਾਗੂ ਕਰਨ ਬਾਰੇ ਰਾਜ ਮੰਤਰੀ  ਰਾਓ ਇੰਦਰਜੀਤ ਸਿੰਘ ਵਾਤਾਵਰਣ ਪ੍ਰਣਾਲੀ ਨੇ ਅੰਕੜਿਆਂ ਨੂੰ ਬਿਹਤਰ ਬਣਾਉਣ ਲਈ ਚੁੱਕੇ ਗਏ ਵੱਖ-ਵੱਖ ਸਰਕਾਰੀ ਕਦਮਾਂ ਬਾਰੇ ਜਾਣਕਾਰੀ ਦਿੱਤੀ।
8. ਇਸ ਤੋਂ ਇਲਾਵਾ, ਪਹਿਲੇ ਦਿਨ ਭਾਰਤ ਵਿੱਚ ਈਯੂ ਵਫ਼ਦ ਦੇ ਰਾਜਦੂਤ ਅਤੇ ਵੱਖ-ਵੱਖ ਕੌਮੀ ਅਤੇ ਅੰਤਰਰਾਸ਼ਟਰੀ ਸੰਗਠਨਾਂ ਦੇ ਨੁਮਾਇੰਦਿਆਂ, ਜਿਸ ਵਿੱਚ ਡਾਇਰੈਕਟਰ, ਯੂਐਨਐਸਡੀ, ਡਾਇਰੈਕਟਰ ਯੂਐਨਈਪੀ, ਡਾਇਰੈਕਟਰ ਯੂਨੈਸਕੈਪ, ਡਾਇਰੈਕਟਰ ਵਰਲਡ ਬੈਂਕ ਅਤੇ ਚੇਅਰਪਰਸਨ, ਵਾਤਾਵਰਣ ਆਰਥਿਕ ਲੇਖਾ ਬਾਰੇ ਸੰਯੁਕਤ ਰਾਸ਼ਟਰ ਦੇ ਮਾਹਰਾਂ ਦੀ ਕਮੇਟੀ ਦੇ ਮੈਂਬਰ ਸ਼ਾਮਿਲ ਹੋਏ।
9. ਫੋਰਮ ਨੇ ਔਨਲਾਈਨ ਪ੍ਰਦਰਸ਼ਨੀ ਅਤੇ ਟਵਿੱਟਰ ਪੋਸਟਰ ਸੈਸ਼ਨ ਪਲੇਟਫਾਰਮ ਦੁਆਰਾ ਵਾਤਾਵਰਣ ਨਾਲ ਜੁੜੀਆਂ ਕੁਝ ਮਹੱਤਵਪੂਰਨ ਖੋਜਾਂ / ਕੰਮਾਂ ਨੂੰ ਪ੍ਰਦਰਸ਼ਤ ਕਰਨ ਦਾ ਟੀਚਾ ਰੱਖਿਆ ਹੈ। ਫੋਰਮ ਦਾ ਉਦੇਸ਼ ਵਾਤਾਵਰਣ ਪ੍ਰਤੀ ਵੱਖੋ ਵੱਖਰੇ ਨਜ਼ਰੀਏ ਬਾਰੇ ਵਧੇਰੇ ਜਾਗਰੂਕਤਾ ਪੈਦਾ ਕਰਨਾ ਅਤੇ ਕੁਸ਼ਲ ਕੁਦਰਤੀ ਪੂੰਜੀ ਦੇ ਯੋਗਦਾਨ ਨੂੰ “ਵਧੀਆ ਵਾਤਾਵਰਣ, ਬਿਹਤਰ ਕੱਲ੍ਹ” ਦੀ ਪ੍ਰਾਪਤੀ ਲਈ ਇੱਕ ਰਸਤਾ ਦਿਖਾਉਣਾ ਹੈ।
10. ਮੰਤਰਾਲੇ ਨੇ ਐਨਸੀਏਵੀਈਐਸ ਇੰਡੀਆ ਫੋਰਮ -2021 ਵਿੱਚ ਸਰਗਰਮ ਭਾਗੀਦਾਰੀ ਦਾ ਸਵਾਗਤ ਕੀਤਾ।
ਸੱਭਿਆਚਾਰ ਮੰਤਰਾਲਾ
ਨੈਸ਼ਨਲ ਗੈਲਰੀ ਆਵ੍ ਮਾਡਰਨ ਆਰਟ 8 ਜੂਨ ਤੋਂ 3 ਜੁਲਾਈ 2020 ਤੱਕ ਸਮਰ ਆਰਟ ਪ੍ਰੋਗਰਾਮ “ਔਨਲਾਈਨ ਨੈਮਿਸ਼ਾ  2020” ਦਾ ਆਯੋਜਨ ਕਰੇਗੀ “ਔਨਲਾਈਨ ਨੈਮਿਸ਼ਾ 2020” ਪ੍ਰੋਗਰਾਮ ਤਹਿਤ ਚਾਰ ਵਰਕਸ਼ਾਪਾਂ ਆਯੋਜਿਤ ਕੀਤੀਆਂ ਜਾਣਗੀਆਂ
ਨੈਸ਼ਨਲ ਗੈਲਰੀ ਆਵ੍ ਮਾਡਰਨ ਆਰਟ  ਨੇ 8 ਜੂਨ ਤੋਂ 3 ਜੁਲਾਈ 2020 ਤੱਕ ਸਮਰ ਆਰਟ ਪ੍ਰੋਗਰਾਮ “ਔਨਲਾਈਨ ਨੈਮਿਸ਼ਾ 2020” ਦਾ ਆਯੋਜਨ ਕਰਨ ਦਾ ਐਲਾਨ ਕੀਤਾ ਹੈ। ਇਸ ਮਹਾਮਾਰੀ ਦੀ ਸਥਿਤੀ ਵਿੱਚ ਅਤੇ ਲੌਕਡਾਊਨ ਦੌਰਾਨ, ਗੈਲਰੀ ਅਤੇ ਸੱਭਿਆਚਾਰਕ ਸੰਸਥਾਨ ਹਮੇਸ਼ਾ ਦੀ ਤਰ੍ਹਾਂ ਵਿਜ਼ਿਟਰਾਂ ਅਤੇ ਦਰਸ਼ਕਾਂ ਨੂੰ ਸੇਵਾ ਪ੍ਰਦਾਨ ਨਹੀਂ ਕਰ ਸਕਦੇ ਹਨ। ਇਸ ਸਥਿਤੀ ਨੇ ਐੱਨਜੀਐੱਮਏ ਨੂੰ ਆਪਣੇ ਦਰਸ਼ਕਾਂ ਤੱਕ ਪਹੁੰਚਣ ਲਈ ਨਵੇਂ ਖੇਤਰਾਂ ਅਤੇ ਪਲੈਟਫਾਰਮਾਂ ਦਾ ਪਤਾ ਲਗਾਉਣ ਲਈ ਪ੍ਰੇਰਿਤ ਕੀਤਾ। ਪਿਛਲੇ ਦੋ ਮਹੀਨਿਆਂ ਵਿੱਚ ਐੱਨਜੀਐੱਮਏ ਨੇ ਕਈ ਪ੍ਰੋਗਰਾਮਾਂ ਅਤੇ ਪ੍ਰਦਰਸ਼ਨੀਆਂ ਦਾ ਵਰਚੁਅਲ ਰੂਪ ਵਿੱਚ ਆਯੋਜਨ ਕੀਤਾ ਹੈ। ਤਕਨੀਕੀ ਵਿਕਾਸ, ਅਜਿਹੇ ਪ੍ਰੋਗਰਾਮਾਂ ਨੂੰ ਡਿਜੀਟਲ ਰੂਪ ਨਾਲ ਆਯੋਜਿਤ ਕਰਨ ਦਾ ਅਵਸਰ ਪ੍ਰਦਾਨ ਕਰਦਾ ਹੈ। ਇਸ ਲਈ ਐੱਨਜੀਐੱਮਏ ਆਪਣੇ ਸਭ ਤੋਂ ਮਕਬੂਲ ਸਮਰ ਆਰਟ ਪ੍ਰੋਗਰਾਮ ਨੈਮਿਸ਼ਾ  ਨੂੰ ਡਿਜੀਟਲ ਰੂਪ ਨਾਲ ਆਯੋਜਿਤ ਕਰਨ ਦਾ ਯਤਨ ਕਰ ਰਿਹਾ ਹੈ।
ਮਹੀਨੇ ਭਰ ਚਲਣ ਵਾਲਾ ਇਹ ਔਨਲਾਈਨ ਪ੍ਰੋਗਰਾਮ ਐੱਨਜੀਐੱਮਏ, ਨਵੀਂ ਦਿੱਲੀ ਦੀ ਇੱਕ ਪਹਿਲ ਹੈ ਜਿਸ ਤਹਿਤ ਪ੍ਰਤੀਯੋਗੀਆਂ ਨੂੰ ਕਲਾਕਾਰਾਂ ਨਾਲ ਅਭਿਆਸ ਕਰਨ ਅਤੇ ਉਨ੍ਹਾਂ ਤੋਂ ਸਿੱਖਣ ਦਾ ਅਵਸਰ ਪ੍ਰਾਪਤ ਹੁੰਦਾ ਹੈ। ਆਪਣੇ ਦਰਸ਼ਕਾਂ ਨਾਲ ਵਰਚੁਅਲ ਰੂਪ ਵਿੱਚ ਸੰਪਰਕ ਵਧਾਉਣ ਲਈ ਐੱਨਜੀਐੱਮਏ ਦੁਆਰਾ ਚਾਰ ਸਮਾਵੇਸ਼ੀ ਵਰਕਸ਼ਾਪਾਂ ਦੀ ਯੋਜਨਾ ਬਣਾਈ ਗਈ ਹੈ। 1 ਜੂਨ ਨੂੰ ਇਨ੍ਹਾਂ ਵਰਕਸ਼ਾਪਾਂ ਦੇ ਐਲਾਨ ਦਾ ਗਰਮਜੋਸ਼ੀ ਨਾਲ ਸੁਆਗਤ ਕੀਤਾ ਗਿਆ ਹੈ ਅਤੇ ਹੁਣ ਤੱਕ 600 ਤੋਂ ਅਧਿਕ ਪ੍ਰਤੀਯੋਗੀਆਂ ਦੀਆਂ ਰਜਿਸਟ੍ਰੇਸ਼ਨਾਂ ਪ੍ਰਾਪਤ ਹੋਈਆਂ ਹਨ। “ਔਨਲਾਈਨ ਨੈਮਿਸ਼ਾ 2020” ਪ੍ਰੋਗਰਾਮ ਵਿੱਚ, 8 ਜੂਨ 2020 ਤੋਂ 3 ਜੁਲਾਈ 2020 ਤੱਕ ਚਾਰ ਵਰਕਸ਼ਾਪਾਂ ਆਯੋਜਿਤ ਕੀਤੀਆਂ ਜਾਣਗੀਆਂ। ਵਰਕਸ਼ਾਪ ਦੇ ਸਿਰਲੇਖ ਹਨ- ਪੇਂਟਿੰਗ ਵਰਕਸ਼ਾਪ, ਮੂਰਤੀਕਲਾ ਵਰਕਸ਼ਾਪ, ਪ੍ਰਿੰਟਮੇਕਿੰਗ ਅਤੇ ਇੰਦਰਜਾਲ- ਦ ਮੈਜਿਕ ਆਵ੍ ਆਰਟ । ਔਨਲਾਈਨ ਵਰਕਸ਼ਾਪ ਸੈਸ਼ਨ ਦੋ ਗਰੁੱਪਾਂ ਵਿੱਚ ਆਯੋਜਿਤ ਕੀਤੇ ਜਾਣਗੇ- ਗਰੁੱਪ 1: 6 ਸਾਲ ਤੋਂ 15 ਸਾਲ ਤੱਕ , ਸਮਾਂ : ਸਵੇਰੇ 11 ਵਜੇ ਤੋਂ 11.35 ਵਜੇ ਤੱਕ ਅਤੇ ਗਰੁੱਪ 2: 16 ਸਾਲ ਅਤੇ ਇਸ ਤੋਂ ਅਧਿਕ , ਉਮਰ ਦੀ ਕੋਈ ਉੱਪਰਲੀ ਸੀਮਾ ਨਹੀਂ, ਸਮਾਂ : 4.00 ਵਜੇ ਸ਼ਾਮ ਤੋਂ 4.35 ਵਜੇ ਤੱਕ।
ਨੈਸ਼ਨਲ ਗੈਲਰੀ ਆਵ੍ ਮਾਡਰਨ ਆਰਟ ਦੇ ਡਾਇਰੈਕਟਰ ਜਨਰਲ ਸ਼੍ਰੀ ਅਦਵੈਤ ਚਰਣ ਗਰਨਾਯਕ ਨੇ ਕਿਹਾ, ਨੈਸ਼ਨਲ ਗੈਲਰੀ ਆਵ੍ ਮਾਡਰਨ ਆਰਟ  ਦੇ ਪਹਿਲੇ ਡਾਇਰੈਕਟਰ ਜਨਰਲ ਦੇ ਰੂਪ ਵਿੱਚ, ਮੈਂ ਇਸ ਗੱਲ ਵਿੱਚ ਦ੍ਰਿੜ੍ਹਤਾ ਨਾਲ ਵਿਸ਼ਵਾਸ ਕਰਦਾ ਹਾਂ ਕਿ ਗੈਲਰੀਆਂ ਨੂੰ ਵਰਚੁਅਲ ਰੂਪ ਵਿੱਚ ਆਮ ਲੋਕਾਂ ਲਈ ਸੁਲਭ ਬਣਾਇਆ ਜਾਣਾ ਚਾਹੀਦਾ ਹੈ । ਸਮਰ ਆਰਟ 2020, ਗੈਲਰੀ ਅਤੇ ਇਸ ਦੀਆਂ ਗਤੀਵਿਧੀਆਂ ਨਾਲ ਸਮਾਜ ਦੇ ਸਾਰੇ ਵਰਗਾਂ ਨੂੰ ਜੋੜਨ ਦੀ ਦਿਸ਼ਾ ਵਿੱਚ ਉਠਾਇਆ ਗਿਆ ਇੱਕ ਕਦਮ ਹੈ। ਸੋਮਵਾਰ ਤੋਂ, ਮੈਂ ਸੀਨੀਅਰ-ਜੂਨੀਅਰ ਕਲਾਕਾਰਾਂ ਨਾਲ ਤੁਹਾਡੀ ਸਕਰੀਨ ਉੱਤੇ ਤੁਹਾਡੇ ਕੋਲ ਪਹੁੰਚਾਂਗਾ ਅਤੇ ਅਸੀਂ ਸਾਰੇ ਇਕੱਠੇ ਕਲਾ ਰਚਨਾ ਲਈ ਸਿੱਖਣ ਦਾ ਯਤਨ ਕਰਾਂਗੇ। ਪ੍ਰੋਗਰਾਮ ਦਾ ਸਿਰਲੇਖ ਨੈਮਿਸ਼ਾ ਇੱਕ ਪਵਿੱਤਰ ਸਥਾਨ ਦੀ ਪ੍ਰਤੀਨਿਧਤਾ ਕਰਦਾ ਹੈ ਜਿੱਥੇ ਲੋਕ ਆਪਣੀ ਸ਼ਰਧਾ ਜਾਂ ਭਗਤੀ ਦੀ ਪੇਸ਼ਕਸ਼ ਕਰਦੇ ਹਨ। ਮੇਰਾ ਮੰਨਣਾ ਹੈ ਕਿ ਐੱਨਜੀਐੱਮਏ ਦੀਆਂ ਗਤੀਵਿਧੀਆਂ ਦਾ ਦਾਇਰਾ, ਇੱਕ ਸੰਸਥਾ ਦੇ ਰੂਪ ਵਿੱਚ ਵਿਸ਼ੇਸ਼ ਰੂਪ ਨਾਲ ਸਿੱਖਿਆ ਦੇ ਖੇਤਰ ਵਿੱਚ ਵਧਾਇਆ ਜਾਣਾ ਚਾਹੀਦਾ ਹੈ ਅਤੇ ਸਮਾਜ ਦੇ ਹਰ ਇੱਕ ਵਰਗ ਤੱਕ ਪਹੁੰਚਣ ਦਾ ਯਤਨ ਕੀਤਾ ਜਾਣਾ ਚਾਹੀਦਾ ਹੈ।
ਨੈਮਿਸ਼ਾ 2020 ਸਮਰ ਆਰਟ ਪ੍ਰੋਗਰਾਮ ਤੋਂ ਚੋਣਵੀਆਂ ਕਲਾਕ੍ਰਿਤੀਆਂ ਦੀ ਪ੍ਰਦਰਸ਼ਨੀ ਨੂੰ ਛੇਤੀ ਹੀ ਜਨਤਕ ਤੌਰ ‘ਤੇ ਦੇਖਣ ਲਈ ਐੱਨਜੀਐੱਮਏ ਦੇ ਸੱਭਿਆਚਾਰਕ ਮੀਡੀਆ ਮੰਚ ਸੋਹੰ  ਉੱਤੇ ਵਰਚੁਅਲ ਰੂਪ ਵਿੱਚ ਪ੍ਰਦਰਸ਼ਿਤ ਕੀਤਾ ਜਾਵੇਗਾ ।
ਪ੍ਰੋਗਰਾਮਾਂ/ਗਤੀਵਿਧੀਆਂ ਦਾ ਵੇਰਵਾ ਐੱਨਜੀਐੱਮਏ ਦੀ ਸਰਕਾਰੀ ਵੈੱਬਸਾਈਟ ਅਤੇ ਫੇਸਬੁੱਕ ਪੇਜ ਉੱਤੇ ਉਪਲੱਬਧ ਹੋਵੇਗਾ। ਅਧਿਕ ਅੱਪਡੇਟ ਲਈ, ਕਿਰਪਾ ਕਰਕੇ ਦੇਖੋ :
ਐੱਨਜੀਐੱਮਏ ਵੈੱਬਸਾਈਟ http://ngmaindia.gov.in
ਐੱਨਜੀਐੱਮਏ , ਨਵੀਂ ਦਿੱਲੀ ਫੇਸਬੁੱਕ ਪੇਜ https://www.facebook.com/ ngmadelhi
ਐੱਨਜੀਐੱਮਏ ਟਵਿੱਟਰ https https://twitter.com/ ngma_delhi
ਘੱਟ ਗਿਣਤੀ ਮਾਮਲੇ ਮੰਤਰਾਲਾ
ਚੰਡੀਗੜ੍ਹ ਵਿੱਚ "ਹੁਨਰ ਹਾਟ" ਵਿਖੇ ਕੇਂਦਰੀ ਘੱਟਗਿਣਤੀ ਮਾਮਲੇ ਮੰਤਰੀ ਅਤੇ ਰਾਜ ਸਭਾ ਦੇ ਡਿਪਟੀ ਲੀਡਰ, ਸ਼੍ਰੀ ਮੁਖਤਾਰ ਅੱਬਾਸ ਨਕਵੀ ਦੀ ਪ੍ਰੈੱਸ ਕਾਨਫਰੰਸ ਦੇ ਮੁੱਖ ਨੁਕਤੇ
ਕੇਂਦਰੀ ਘੱਟਗਿਣਤੀ ਮਾਮਲੇ ਮੰਤਰੀ ਅਤੇ ਰਾਜ ਸਭਾ ਦੇ ਡਿਪਟੀ ਲੀਡਰ, ਸ਼੍ਰੀ ਮੁਖਤਾਰ ਅੱਬਾਸ ਨਕਵੀ ਨੇ ਅੱਜ ਇੱਥੇ ਕਿਹਾ ਕਿ “ਹੁਨਰ ਹਾਟ” “ਅਨੇਕਤਾ ਵਿੱਚ ਏਕਤਾ” ਅਤੇ “ਸਰਵ ਧਰਮ ਸੰਭਾਵ” ਦੀ ਇੱਕ "ਉੱਤਮ ਅਤੇ ਬੇਮਿਸਾਲ ਉਦਾਹਰਣ" ਹੈ।
ਅੱਜ ਚੰਡੀਗੜ੍ਹ ਵਿੱਚ ਆਯੋਜਿਤ 39ਵੇਂ "ਹੁਨਰ ਹਾਟ" ਵਿੱਚ ਇੱਕ ਪ੍ਰੈੱਸ ਕਾਨਫਰੰਸ ਨੂੰ ਸੰਬੋਧਨ ਕਰਦੇ ਹੋਏ, ਸ਼੍ਰੀ ਨਕਵੀ ਨੇ ਕਿਹਾ ਕਿ ਕਾਰੀਗਰਾਂ ਅਤੇ ਸ਼ਿਲਪਕਾਰਾਂ ਲਈ "ਹੁਨਰ ਧਰਮ ਹੈ", "ਕੌਸ਼ਲ ਇੱਕ ਕਰਮ ਹੈ"। "ਹੁਨਰ ਹਾਟ" "ਏਕ ਭਾਰਤ, ਸ਼੍ਰੇਸ਼ਠ ਭਾਰਤ" ਦੀ ਇੱਕ ਮਹਾਨ ਤਸਵੀਰ ਪੇਸ਼ ਕਰਦਾ ਹੈ।
ਚੰਡੀਗੜ੍ਹ ਵਿੱਚ ਆਯੋਜਿਤ ਕੀਤੇ ਜਾ ਰਹੇ "ਹੁਨਰ ਹਾਟ" ਦਾ ਉਦਘਾਟਨ ਪੰਜਾਬ ਦੇ ਮਾਣਯੋਗ ਰਾਜਪਾਲ ਅਤੇ ਚੰਡੀਗੜ੍ਹ ਦੇ ਪ੍ਰਸ਼ਾਸਕ, ਸ਼੍ਰੀ ਬਨਵਾਰੀਲਾਲ ਪੁਰੋਹਿਤ ਕੱਲ੍ਹ 26 ਮਾਰਚ ਨੂੰ ਸਵੇਰੇ 11 ਵਜੇ ਕਰਨਗੇ।
ਸ਼੍ਰੀ ਨਕਵੀ ਨੇ ਕਿਹਾ ਕਿ "ਹੁਨਰ ਹਾਟ" "ਮੁਹਾਰਤ ਨੂੰ ਉਤਸ਼ਾਹ", "ਪ੍ਰਤਿਭਾ ਦਾ ਬੈਕਅੱਪ" ਅਤੇ "ਬਜ਼ਾਰ ਤੋਂ ਚਮਤਕਾਰ" ਦੀ ਇੱਕ ਪ੍ਰਭਾਵੀ ਮੁਹਿੰਮ ਸਾਬਤ ਹੋਇਆ ਹੈ। “ਹੁਨਰ ਹਾਟ” ਨੇ ਪਿਛਲੇ ਤਕਰੀਬਨ 7 ਵਰ੍ਹਿਆਂ ਵਿੱਚ 8 ਲੱਖ 50,000 ਤੋਂ ਵੱਧ ਸਵਦੇਸ਼ੀ ਕਾਰੀਗਰਾਂ ਅਤੇ ਸ਼ਿਲਪਕਾਰਾਂ ਅਤੇ ਉਨ੍ਹਾਂ ਨਾਲ ਜੁੜੇ ਹੋਰਨਾਂ ਨੂੰ ਰੋਜ਼ਗਾਰ ਅਤੇ ਰੋਜ਼ਗਾਰ ਦੇ ਅਵਸਰ ਪ੍ਰਦਾਨ ਕੀਤੇ ਹਨ। ਇਨ੍ਹਾਂ ਵਿੱਚੋਂ 50 ਫੀਸਦੀ ਤੋਂ ਵੱਧ ਲਾਭਾਰਥੀ ਮਹਿਲਾ ਕਾਰੀਗਰ ਹਨ। ਇਹ "ਹੁਨਰ ਹਾਟ" ਦੀ ਨਿਰੰਤਰ ਜਾਰੀ ਸਫ਼ਲ ਯਾਤਰਾ ਦਾ ਪ੍ਰਮਾਣ ਹੈ।
ਸ਼੍ਰੀ ਨਕਵੀ ਨੇ ਕਿਹਾ ਕਿ "ਹੁਨਰ ਹਾਟ" ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ "ਵੋਕਲ ਫੌਰ ਲੋਕਲ" ਅਤੇ "ਆਤਮਨਿਰਭਰ ਭਾਰਤ" ਪ੍ਰਤੀ ਪ੍ਰਤੀਬੱਧਤਾ ਨੂੰ ਮਜ਼ਬੂਤ ਕਰਨ ਲਈ ਇੱਕ "ਸਹੀ ਪਲੈਟਫਾਰਮ" ਸਾਬਿਤ ਹੋਇਆ ਹੈ। "ਹੁਨਰਹਾਟ" ਨੇ ਦੇਸ਼ ਦੇ ਦੂਰ-ਦੁਰਾਡੇ ਦੇ ਖੇਤਰਾਂ ਦੇ ਕਾਰੀਗਰਾਂ ਅਤੇ ਸ਼ਿਲਪਕਾਰਾਂ ਨੂੰ ਆਰਥਿਕ ਵਿਕਾਸ ਦੀ ਮੁੱਖ ਧਾਰਾ ਵਿੱਚ ਲਿਆ ਕੇ ਉਨ੍ਹਾਂ ਦੇ ਜੀਵਨ ਵਿੱਚ ਕ੍ਰਾਂਤੀਕਾਰੀ ਤਬਦੀਲੀਆਂ ਲਿਆਂਦੀਆਂ ਹਨ।
ਸ਼੍ਰੀ ਨਕਵੀ ਨੇ ਕਿਹਾ ਕਿ “ਹੁਨਰ ਹਾਟ” ਸਵਦੇਸ਼ੀ ਪਰੰਪਰਾਗਤ ਕਲਾਵਾਂ ਅਤੇ ਸ਼ਿਲਪਕਾਰੀ ਦੀ “ਰੱਖਿਆ, ਸਾਂਭ-ਸੰਭਾਲ਼, ਪ੍ਰਮੋਸ਼ਨ” ਦਾ “ਭਰੋਸੇਯੋਗ ਬ੍ਰਾਂਡ” ਹੈ।
ਸ਼੍ਰੀ ਨਕਵੀ ਨੇ ਕਿਹਾ ਕਿ 25 ਮਾਰਚ ਤੋਂ 03 ਅਪ੍ਰੈਲ, 2022 ਤੱਕ ਸੈਕਟਰ-17, ਚੰਡੀਗੜ੍ਹ ਦੇ ਪ੍ਰੇਡ ਗ੍ਰਾਊਂਡ ਵਿੱਚ ਆਯੋਜਿਤ “ਹੁਨਰ ਹਾਟ” ਵਿੱਚ 31 ਤੋਂ ਵੱਧ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਤੋਂ ਵੱਡੀ ਗਿਣਤੀ ਵਿੱਚ ਮਹਿਲਾ ਕਾਰੀਗਰਾਂ ਸਮੇਤ 720 ਤੋਂ ਵੱਧ ਕਾਰੀਗਰ ਅਤੇ ਸ਼ਿਲਪਕਾਰ ਭਾਗ ਲੈ ਰਹੇ ਹਨ। ਉੱਤਰ ਪ੍ਰਦੇਸ਼, ਰਾਜਸਥਾਨ, ਦਿੱਲੀ, ਨਾਗਾਲੈਂਡ, ਮੱਧ ਪ੍ਰਦੇਸ਼, ਮਣੀਪੁਰ, ਬਿਹਾਰ, ਆਂਧਰ ਪ੍ਰਦੇਸ਼, ਝਾਰਖੰਡ, ਗੋਆ, ਪੰਜਾਬ, ਉੱਤਰਾਖੰਡ, ਲੱਦਾਖ, ਕਰਨਾਟਕ, ਗੁਜਰਾਤ, ਹਰਿਆਣਾ, ਜੰਮੂ ਤੇ ਕਸ਼ਮੀਰ, ਪੱਛਮ ਬੰਗਾਲ, ਮਹਾਰਾਸ਼ਟਰ, ਛੱਤੀਸਗੜ੍ਹ, ਤਮਿਲ ਨਾਡੂ, ਕੇਰਲ ਅਤੇ ਦੇਸ਼ ਦੇ ਹੋਰ ਸਥਾਨਾਂ ਤੋਂ ਆਏ ਇਹ ਕਾਰੀਗਰ ਅਤੇ ਸ਼ਿਲਪਕਾਰ ਚੰਡੀਗੜ੍ਹ "ਹੁਨਰ ਹਾਟ" ਵਿੱਚ ਆਪਣੇ ਨਾਲ ਸਵਦੇਸ਼ੀ ਉਤਪਾਦ ਲਿਆਏ ਹਨ।
ਉਨ੍ਹਾਂ ਕਿਹਾ ਕਿ "ਹੁਨਰ ਹਾਟ" ਵਿੱਚ ਸੈਲਾਨੀ "ਬਾਵਰਚੀਖਾਨਾ" ਭਾਗ ਵਿੱਚ ਦੇਸ਼ ਦੇ ਵਿਭਿੰਨ ਖੇਤਰਾਂ ਦੇ ਰਵਾਇਤੀ ਪਕਵਾਨਾਂ ਦਾ ਵੀ ਆਨੰਦ ਲੈਣਗੇ। ਇਸ ਤੋਂ ਇਲਾਵਾ “ਮੇਰਾ ਗਾਓਂ, ਮੇਰਾ ਦੇਸ਼”, “ਵਿਸ਼ਵਕਰਮਾ ਵਾਟਿਕਾ”, ਰੋਜ਼ਾਨਾ ਸਰਕਸ, “ਮਹਾਭਾਰਤ” ਸ਼ੋਅ, ਸੰਗੀਤਕ ਅਤੇ ਸੱਭਿਆਚਾਰਕ ਪ੍ਰੋਗਰਾਮ, ਸੈਲਫੀ ਪੁਆਇੰਟ ਆਦਿ ਚੰਡੀਗੜ੍ਹ “ਹੁਨਰ ਹਾਟ” ਦੇ ਪ੍ਰਮੁੱਖ ਆਕਰਸ਼ਣ ਹਨ। ਸ਼੍ਰੀ ਨਕਵੀ ਨੇ ਕਿਹਾ ਕਿ ਪੰਕਜ ਉਧਾਸ, ਸੁਰੇਸ਼ ਵਾਡਕਰ, ਅਮਿਤ ਕੁਮਾਰ, ਸੁਦੇਸ਼ ਭੌਂਸਲੇ, ਕਵਿਤਾ ਪੌਡਵਾਲ, ਅਲਤਾਫ ਰਾਜਾ, ਰੇਖਾ ਰਾਜ, ਭੁਪਿੰਦਰ ਸਿੰਘ ਭੂਪੀ, ਅੰਕਿਤਾ ਪਾਠਕ, ਭੂਮੀ ਤ੍ਰਿਵੇਦੀ, ਜਸਬੀਰ ਜੱਸੀ, ਉਪਾਸਨਾ ਸਿੰਘ, ਅਨਿਲ ਭੱਟ, ਸ਼ੈਲੇਂਦਰ ਸਿੰਘ, ਨੂਰਾਂ ਸਿਸਟਰਜ਼, ਭੂਮਿਕਾ ਮਲਿਕ, ਪ੍ਰਿਆ ਮਲਿਕ, ਸਾਇਰਾ ਖਾਨ, ਵਿਵੇਕ ਮਿਸ਼ਰਾ, ਸਿਧਾਂਤ ਭੌਂਸਲੇ ਜਿਹੇ ਮਕਬੂਲ ਕਲਾਕਾਰ ਹਰ ਸ਼ਾਮ ਚੰਡੀਗੜ੍ਹ ਵਿੱਚ "ਹੁਨਰ ਹਾਟ" ਵਿੱਚ ਆਪਣੇ ਪ੍ਰੋਗਰਾਮ ਪੇਸ਼ ਕਰਨਗੇ।
ਸ਼੍ਰੀ ਨਕਵੀ ਨੇ ਕਿਹਾ ਕਿ ਆਉਣ ਵਾਲੇ ਦਿਨਾਂ ਵਿੱਚ "ਹੁਨਰ ਹਾਟ" ਦਾ ਆਯੋਜਨ ਪੁਣੇ, ਅਹਿਮਦਾਬਾਦ, ਭੋਪਾਲ, ਪਟਨਾ, ਮੁੰਬਈ, ਜੰਮੂ, ਚੇਨਈ, ਆਗਰਾ, ਪ੍ਰਯਾਗਰਾਜ, ਗੋਆ, ਜੈਪੁਰ, ਬੰਗਲੁਰੂ, ਕੋਟਾ, ਸਿੱਕਮ, ਸ਼੍ਰੀਨਗਰ, ਲੇਹ, ਸ਼ਿਲੌਂਗ, ਰਾਂਚੀ, ਅਗਰਤਲਾ ਅਤੇ ਹੋਰ ਥਾਵਾਂ ‘ਤੇ ਵੀ ਕੀਤਾ ਜਾਵੇਗਾ।
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਕੈਬਨਿਟ ਨੇ ਬਾਲ ਨਿਆਂ  ਐਕਟ, 2015 ਵਿੱਚ ਸੰਸ਼ੋਧਨਾਂ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਕੇਂਦਰੀ ਕੈਬਨਿਟ ਨੇ ਬੱਚਿਆਂ ਦੇ ਹਿਤਾਂ ਨੂੰ ਸੁਨਿਸ਼ਚਿਤ ਕਰਨ ਤੇ ਬਾਲ ਸੁਰੱਖਿਆ ਵਿਵਸਥਾ ਨੂੰ ਮਜ਼ਬੂਤ ਬਣਾਉਣ ਦੇ ਉਪਾਵਾਂ ਨੂੰ ਸੁਨਿਸ਼ਚਿਤ ਕਰਨ ਦੇ ਲਈ ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲੇ ਦੇ ਬਾਲ ਨਿਆਂ  ਐਕਟ, 2015 ਵਿੱਚ ਸੰਸ਼ੋਧਨ ਦੇ ਪ੍ਰਸਤਾਵ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਇਨ੍ਹਾਂ ਸੰਸ਼ੋਧਨਾਂ ਵਿੱਚ ਐਡੀਸ਼ਨਲ ਜ਼ਿਲ੍ਹਾ ਮੈਜਿਸਟਰੇਟ ਸਮੇਤ ਜ਼ਿਲ੍ਹਾ ਮੈਜਿਸਟ੍ਰੇਟ ਨੂੰ ਬਾਲ ਨਿਆਂ ਐਕਟ ਦੀ ਧਾਰਾ 61 ਅਧੀਨ ਗੋਦ ਲੈਣ ਦੇ ਆਦੇਸ਼ ਜਾਰੀ ਕਰਨ ਲਈ ਅਧਿਕਾਰਤ ਕਰਨਾ ਸ਼ਾਮਲ ਹੈ, ਤਾਂ ਜੋ ਕੇਸਾਂ ਦੇ ਜਲਦੀ ਨਿਪਟਾਰੇ ਨੂੰ ਯਕੀਨੀ ਬਣਾਇਆ ਜਾ ਸਕੇ ਅਤੇ ਜਵਾਬਦੇਹੀ ਵਿੱਚ ਵਾਧਾ ਕੀਤਾ ਜਾ ਸਕੇ। ਇਸ ਐਕਟ ਦੇ ਅਧੀਨ ਜ਼ਿਲ੍ਹਾ ਮੈਜਿਸਟ੍ਰੇਟਾਂ ਨੂੰ ਹੋਰ ਤਾਕਤ ਦਿੱਤੀ ਗਈ ਹੈ ਤਾਂ ਜੋ ਇਸ ਨੂੰ ਸੁਚਾਰੂ ਰੂਪ ਵਿੱਚ ਲਾਗੂ ਕੀਤਾ ਜਾ ਸਕੇ ਅਤੇ ਨਾਲ ਹੀ ਦੁਖੀ ਹਾਲਤਾਂ ਵਿੱਚ ਬੱਚਿਆਂ ਦੇ ਹੱਕ ਵਿੱਚ ਸਾਂਝੇ ਯਤਨ ਕੀਤੇ ਜਾ ਸਕਣ। ਸੀਡਬਲਿਊਸੀ ਦੇ ਮੈਂਬਰਾਂ ਦੀ ਨਿਯੁਕਤੀ ਲਈ ਯੋਗਤਾ ਦੇ ਮਾਪਦੰਡਾਂ ਨੂੰ ਪਰਿਭਾਸ਼ਿਤ ਕਰਨਾ ਅਤੇ ਪਿਛਲੇ ਪਰਿਭਾਸ਼ਿਤ ਅਪਰਾਧ ਨੂੰ 'ਗੰਭੀਰ ਅਪਰਾਧ' ਵਜੋਂ ਸ਼੍ਰੇਣੀਬੱਧ ਕਰਨਾ ਪ੍ਰਸਤਾਵ ਦੇ ਕੁਝ ਹੋਰ ਪਹਿਲੂ ਹਨ। ਐਕਟ ਦੀਆਂ ਵੱਖ-ਵੱਖ ਧਾਰਾਵਾਂ ਨੂੰ ਲਾਗੂ ਕਰਨ ਵਿੱਚ ਆਈਆਂ ਕਈ ਮੁਸ਼ਕਿਲਾਂ ਦਾ ਹੱਲ ਵੀ ਕੀਤਾ ਗਿਆ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
ਵਪਾਰ ਬੋਰਡ ਦੀ ਮੀਟਿੰਗ 2 ਦਸੰਬਰ, 2020 ਨੂੰ ਹੋਵੇਗੀ;
ਮੀਟਿੰਗ ਨਵੀਂ ਵਿਦੇਸ਼ ਵਪਾਰ ਨੀਤੀ ਅਤੇ ਘਰੇਲੂ ਨਿਰਮਾਣ ਤੇ ਬਰਾਮਦ ਨੂੰ ਅੱਗੇ ਲਿਜਾਣ ਦੀਆਂ ਰਣਨੀਤੀਆਂ ਅਤੇ ਚੁੱਕੇ ਜਾਣ ਵਾਲੇ ਕਦਮਾਂ ਤੇ ਕੇਂਦਰਿਤ ਹੋਵੇਗੀ
ਵਪਾਰ ਬੋਰਡ  ਦੀ ਇਕ ਮੀਟਿੰਗ ਵੀਡੀਓ ਕਾਨਫਰੰਸ ਰਾਹੀਂ ਵਣਜ ਅਤੇ ਉਦਯੋਗ ਮੰਤਰੀ ਸ੍ਰੀ ਪੀਯੂਸ਼ ਗੋਇਲ ਦੀ ਪ੍ਰਧਾਨਗੀ ਹੇਠ 2 ਦਸੰਬਰ, 2020 ਬੁੱਧਵਾਰ ਨੂੰ ਹੋਵੇਗੀ।
ਮੀਟਿੰਗ ਵਿਚ ਚਰਚਾ ਨਵੀਂ ਵਿਦੇਸ਼ੀ ਵਪਾਰ ਨੀਤੀ   ਅਤੇ ਘਰੇਲੂ ਨਿਰਮਾਣ ਅਤੇ ਬਰਾਮਦ ਨੂੰ ਅੱਗੇ ਲਿਜਾਣ ਲਈ ਚੁੱਕੇ ਜਾਣ ਵਾਲੀਆਂ ਰਣਨੀਤੀਆਂ ਅਤੇ ਉਪਾਵਾਂ 'ਤੇ ਕੇਂਦ੍ਰਤ ਹੋਵੇਗੀ। ਬੀਓਟੀ ਪਲੇਟਫਾਰਮ ਵਪਾਰ ਅਤੇ ਉਦਯੋਗ ਨੂੰ ਨਿਯਮਤ ਵਿਚਾਰ ਵਟਾਂਦਰੇ ਅਤੇ ਸਲਾਹ-ਮਸ਼ਵਰਾ ਕਰਨ ਦਾ ਮੌਕਾ ਪ੍ਰਦਾਨ ਕਰਦਾ ਹੈ ਅਤੇ ਭਾਰਤ ਦੇ ਵਪਾਰ ਨੂੰ ਉਤਸ਼ਾਹਤ ਕਰਨ ਦੇ ਉਦੇਸ਼ ਨੂੰ ਪ੍ਰਾਪਤ ਕਰਨ ਲਈ ਸਰਕਾਰ ਨੂੰ ਐਫਟੀਪੀ ਨਾਲ ਸਬੰਧਤ ਨੀਤੀਗਤ ਉਪਾਵਾਂ ਬਾਰੇ ਸਲਾਹ ਦਿੰਦਾ ਹੈ। ਇਹ ਰਾਜ ਸਰਕਾਰਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਵਪਾਰ ਨੀਤੀ ਪ੍ਰਤੀ ਆਪਣੇ ਨਜ਼ਰੀਏ ਬਾਰੇ ਦੱਸਣ ਲਈ ਅਤੇ ਭਾਰਤ ਸਰਕਾਰ ਨੂੰ ਭਾਰਤ ਦੇ ਵਪਾਰ ਨੂੰ ਪ੍ਰਭਾਵਤ ਕਰਨ ਵਾਲੀਆਂ ਅੰਤਰਰਾਸ਼ਟਰੀ ਘਟਨਾਵਾਂ ਦੀਆਂ ਸੰਭਾਵਨਾਵਾਂ ਬਾਰੇ ਜਾਣਕਾਰੀ ਦੇਣ ਅਤੇ ਉਨ੍ਹਾਂ ਨੂੰ ਉੱਭਰਦੀ ਸਥਿਤੀ ਨਾਲ ਨਜਿੱਠਣ ਲਈ ਤਿਆਰ ਕਰਨ ਲਈ ਇੱਕ ਮੰਚ ਵੀ ਪ੍ਰਦਾਨ ਕਰਦਾ ਹੈ।
ਮੀਟਿੰਗ ਨੂੰ ਵਣਜ ਅਤੇ ਉਦਯੋਗ ਰਾਜ ਮੰਤਰੀ ਸ੍ਰੀ ਸੋਮ ਪ੍ਰਕਾਸ਼, ਅਤੇ ਸ਼੍ਰੀ ਹਰਦੀਪ ਸਿੰਘ ਪੁਰੀ ਸੰਬੋਧਨ ਕਰਨਗੇ। ਭਾਰਤ ਸਰਕਾਰ ਦੇ ਕਈ ਵਿਭਾਗਾਂ ਦੇ ਸਕੱਤਰ, ਸੀਈਓ, ਨੀਤੀ ਆਯੋਗ, ਵੱਖ ਵੱਖ ਸਰਕਾਰੀ ਸੰਸਥਾਵਾਂ ਦੇ ਮੁਖੀ, ਐਪੈਕਸ ਇੰਡਸਟਰੀ ਐਸੋਸੀਏਸ਼ਨਾਂ ਦੇ ਨੁਮਾਇੰਦੇ ਅਤੇ ਐਕਸਪੋਰਟ ਪ੍ਰੋਮੋਸ਼ਨ ਪ੍ਰੀਸ਼ਦਾਂ ਬੀਓਟੀ ਦੀਆਂ ਮੈਂਬਰ ਹਨ।
ਵਪਾਰ ਬੋਰਡ ਬਰਾਮਦ/ਦਰਾਮਦ ਕਾਰਗੁਜ਼ਾਰੀ, ਆਤਮਨਿਰਭਰ ਭਾਰਤ ਲਈ ਨਿਵੇਸ਼ ਨੂੰ ਉਤਸ਼ਾਹਤ ਕਰਨ ਦੀ ਰਣਨੀਤੀ , ਵਪਾਰ ਉਪਚਾਰ - ਕਸਟਮਜ਼ ਵੱਲੋਂ ਸ਼ੁਰੂ ਕੀਤੇ ਗਏ ਵਪਾਰ ਸਹਾਇਤਾ ਕਦਮਾਂ, ਹਾਲ ਦੇ ਉਪਾਅ ਅਤੇ ਚੁੱਕੇ ਗਏ ਕਦਮ, ਨਵੀਂ ਲੌਜਿਸਟਿਕਸ ਨੀਤੀ, ਵਪਾਰ ਸਹੂਲਤ ਉਪਾਅ ਦੀ ਪਿਛਲੇ ਬੀਓਟੀ , ਜੀ ਈ ਐਮ - ਕਵਰੇਜ ਅਤੇ ਵਿਸਥਾਰ ਤੋਂ ਬਾਅਦ ਦੇ ਸੁਧਾਰਾਂ ਅਤੇ ਪਹਿਲਕਦਮੀਆਂ, ਅਤੇ ਵਿਦੇਸ਼ੀ ਵਪਾਰ ਨੀਤੀ ਦੇ ਸੰਬੰਧ ਵਿੱਚ ਵੱਖ ਵੱਖ ਸੁਝਾਵਾਂ ਦੀ ਸਮੀਖਿਆ ਕਰੇਗਾ।
ਵਾਈਬੀ / ਏ.ਪੀ.
(Visitor Counter : 141
ਸਿੱਖਿਆ ਮੰਤਰਾਲਾ
ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ ‘ਨਿਸ਼ੰਕ’ ਨੇ 16ਵੇਂ ਐੱਫ ਆਈ ਸੀ ਸੀ ਆਈ ਉੱਚ ਸਿੱਖਿਆ ਸੰਮੇਲਨ 2021 ਵਿੱਚ ਉਦਘਾਟਨੀ ਭਾਸ਼ਣ ਦਿੱਤਾ
ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ ‘ਨਿਸ਼ੰਕ’ ਨੇ ਅੱਜ 16ਵੇਂ ਫਿੱਕੀ ਉੱਚ ਸਿੱਖਿਆ ਸੰਮੇਲਨ 2021 ਵਿੱਚ ਉਦਘਾਟਨੀ ਭਾਸ਼ਣ ਦਿੱਤਾ । ਫਿੱਕੀ ਉੱਚ ਸਿੱਖਿਆ ਸੰਮੇਲਨ ਦੇ 16ਵੇਂ ਸੰਸਕਰਣ ਨੂੰ ਸਿੱਖਿਆ ਮੰਤਰਾਲੇ ਅਤੇ ਵਣਜ ਤੇ ਉਦਯੋਗ ਮੰਤਰਾਲੇ ਨਾਲ ਮਿਲ ਕੇ ਫੈਡਰੇਸ਼ਨ ਆਫ਼ ਇੰਡੀਅਨ ਚੈਂਬਰਸ ਆਫ਼ ਕਾਮਰਸ ਅਤੇ ਇੰਡਸਟਰੀ ਨੇ ਵਰਚੁਅਲੀ ਆਯੋਜਿਤ ਕੀਤਾ ਹੈ । ਇਸ ਸੰਮੇਲਨ ਦਾ ਵਿਸ਼ਾ , ’ਉੱਚ ਸਿੱਖਿਆ ਐਟ 2030 : ਆਰ . ਆਈ . ਐੱਸ . ਈ . — ਰੀਸਿਲੀਐਂਸ , ਇਨੋਵੇਸ਼ਨ , ਸਸਟੇਨੇਬਿਲਟੀ ਐਂਟਰਪ੍ਰਾਈਸ’ ਹੈ । ਇਸ ਮੌਕੇ ਤੇ ਸੰਬੋਧਨ ਕਰਦਿਆਂ ਸ਼੍ਰੀ ਪੋਖਰਿਯਾਲ ਨੇ ਕਿਹਾ ਕਿ ਕੌਮੀ ਸਿੱਖਿਆ ਨੀਤੀ 2020- 21ਵੀਂ ਸਦੀ ਦੀਆਂ ਲੋੜਾਂ ਮੁਤਾਬਿਕ ਭਾਰਤੀ ਸਿੱਖਿਆ ਦੇ ਨਜ਼ਰੀਏ ਨੂੰ ਬਦਲਣ ਦਾ ਰਾਹ ਪੱਧਰਾ ਕਰਦੀ ਹੈ । ਉਨ੍ਹਾਂ ਕਿਹਾ ਜਦਕਿ ਨੀਤੀ ਸਰਕਾਰ ਨੇ ਬਣਾਈ ਹੈ , ਪਰ ਇਸ ਨੂੰ ਲਾਗੂ ਕਰਨ ਵਿੱਚ ਨਿੱਜੀ ਖੇਤਰ ਦੀ ਹਿੱਸੇਦਾਰੀ ਇੱਕ ਪ੍ਰਮੁੱਖ ਭੂਮਿਕਾ ਨਿਭਾਵੇਗੀ ।
ਸ਼੍ਰੀ ਪੋਖਰਿਯਾਲ ਨੇ ਕਿਹਾ , ’ਪਹੁੰਚ , ਬਰਾਬਰਤਾ , ਮਿਆਰੀ , ਕਫਾਇਤੀ ਅਤੇ ਪਾਰਦਰਸ਼ਤਾ ਦੇ ਮੂਲ ਥੰਮ੍ਹਾਂ ਤੇ ਉਸਾਰੀ ਗਈ ਐੱਨ ਈ ਪੀ 2020 ਟਿਕਾਉਣਯੋਗ ਵਿਕਾਸ ਲਈ 2030 ਏਜੰਡੇ ਨਾਲ ਮੇਲ ਖਾਂਦੀ ਹੈ ਅਤੇ ਇਸ ਦਾ ਮਕਸਦ ਭਾਰਤ ਨੂੰ ਇੱਕ ਜੀਵੰਤ ਗਿਆਨ ਸਮਾਜ ਵਿੱਚ ਬਦਲਣਾ ਅਤੇ ਇੱਕ ਵਿਸ਼ਵੀ ਗਿਆਨ ਸੁਪਰ ਪਾਵਰ ਬਣਾਉਣਾ ਹੈ ।’ ਮੰਤਰੀ ਨੇ ਕਿਹਾ ਕਿ ਅਗਲੇ 20 ਤੋਂ 30 ਸਾਲਾਂ ਵਿੱਚ ਨੌਜਵਾਨ ਭਾਰਤ ਦੀ ਪ੍ਰਤਿਭਾ ਅਤੇ ਊਰਜਾ ਨੂੰ ਵਰਤ ਕੇ ਵਿਸ਼ਵ ਵਿੱਚ ਅੱਗੇ ਵੱਧ ਕੇ ਇਹ ਪੇਸ਼ ਕੀਤਾ ਜਾਵੇਗਾ ਕਿ 21ਵੀਂ ਸਦੀ ਨੌਜਵਾਨ ਭਾਰਤ ਦੀ ਸਦੀ ਹੈ । ਭਾਰਤ ਕੀਮਤਾਂ ਦੇ ਫਾਇਦੇ ਕਰਕੇ ਵਿਸ਼ਵ ਦੀ ਖੋਜ ਤੇ ਵਿਕਾਸ ਰਾਜਧਾਨੀ ਹੀ ਨਹੀਂ ਬਣਨ ਜਾ ਰਿਹਾ , ਬਲਕਿ ਦੇਸ਼ ਦੇ ਅਮੀਰ ਅਤੇ ਬੁੱਧੀਮਾਨ ਮਨੁੱਖੀ ਪੂੰਜੀ ਕਰਕੇ ਬਣੇਗਾ , ਜਿਸ ਦੀ ਦੇਸ਼ ਵਿੱਚ ਉਪਲਬਧਤਾ ਹੈ ।
ਐੱਫ ਆਈ ਸੀ ਸੀ ਆਈ ਉੱਚ ਸਿੱਖਿਆ ਸੰਮੇਲਨ ਦੀ ਸ਼ਲਾਘਾ ਕਰਦਿਆਂ ਸ਼੍ਰੀ ਪੋਖਰਿਯਾਲ ਨੇ ਕਿਹਾ ਕਿ ਪਿਛਲੇ ਕਈ ਸਾਲਾਂ ਤੋਂ ਸੰਮੇਲਨ ਨੇ ਇੱਕ ਵਿਚਾਰਵਾਨ ਲੀਡਰਸਿ਼ਪ ਫੋਰਮ ਤਿਆਰ ਕੀਤਾ ਹੈ ਅਤੇ ਆਪਣੇ ਨਾਲ ਨੀਤੀਘਾੜਿਆਂ , ਵਿਦਵਾਨਾਂ , ਉਦਯੋਗ ਅਤੇ ਵਿਦਿਆਰਥੀਆਂ ਨੂੰ ਨਾਲ ਲੈ ਕੇ ਰਾਸ਼ਟਰੀ ਅਤੇ ਅੰਤਰਰਾਸ਼ਟਰੀ ਦੋਨਾਂ ਪੱਧਰਾਂ ਤੇ ਵਿਚਾਰ ਵਟਾਂਦਰਾ ਅਤੇ ਗਿਆਨ ਸਾਂਝਾ ਕੀਤਾ ਹੈ ।
ਇਸ ਉਦਘਾਟਨੀ ਸੈਸ਼ਨ ਵਿੱਚ ਫਿੱਕੀ ਈ ਵਾਈ ਰਿਪੋਰਟ , ’ਭਾਰਤ ਵਿੱਚ ਉੱਚ ਸਿੱਖਿਆ — ਦ੍ਰਿਸ਼ਟੀ 2040’ ਵੀ ਜਾਰੀ ਕੀਤੀ ਗਈ । ਇਹ ਰਿਪੋਰਟ ਮੌਜੂਦਾ ਸੰਦਰਭ ਵਿੱਚ ਸਿੱਖਿਆ 4.0 ਨੂੰ ਪ੍ਰਭਾਸਿ਼ਤ ਕਰਦਿਆਂ ਹੋਇਆਂ ਉੱਚ ਸਿੱਖਿਆ ਕੇਂਦਰ ਵਿੱਚ ਉੱਭਰ ਰਹੇ ਰੁਝਾਨਾਂ ਦੇ ਮਹੱਤਵ ਨੂੰ ਉਜਾਗਰ ਕਰਦੀ ਹੈ ਅਤੇ ਇਸ ਤੋਂ ਮਿਲੀਆਂ ਸਿੱਖਿਆਵਾਂ ਅਤ ਵਿਸ਼ਵ ਦੇ ਸਭਤੋਂ ਵਧੀਆ ਅਭਿਆਸਾਂ ਨੂੰ ਵੀ ਉਜਾਗਰ ਕਰਦੀ ਹੈ ।
ਡਾਕਟਰ ਆਰ ਏ ਮਸ਼ੇਲਕਰ , ਨੈਸ਼ਨਸ ਰਿਸਰਚ ਪ੍ਰੋਫੈਸਰ ਅਤੇ ਇੰਸਟੀਚਿਊਟ ਆਫ਼ ਕੈਮੀਕਲ ਤਕਨਾਲੋਜੀ ਦੇ ਚਾਂਸਲਰ , ਡਾਕਟਰ ਵਿੱਦਿਆ , ਯੇਰਵਡੇਕਰ , ਚੇਅਰ ਐੱਫ ਆਈ ਸੀ ਸੀ ਆਈ ਉੱਚ ਸਿੱਖਿਆ ਕਮੇਟੀ , ਸ਼੍ਰੀ ਉਦੈ ਸ਼ੰਕਰ , ਪ੍ਰਧਾਨ , ਐੱਫ ਆਈ ਸੀ ਸੀ ਆਈ ਅਤੇ ਸ਼੍ਰੀ ਦਲੀਪ ਚਿਨਾਏ , ਸਕੱਤਰ ਜਨਰਲ , ਫਿੱਕੀ ਅਤੇ ਹੋਰ ਮੰਨੇ ਪ੍ਰਮੰਨੇ ਵਿਅਕਤੀਆਂ ਨੇ ਵੀ ਇਸ ਸਮਾਗਮ ਵਿੱਚ ਸਿ਼ਰਕਤ ਕੀਤੀ ।
ਐੱਮ ਸੀ / ਕੇ ਵੀ / ਏ ਕੇ
(Visitor Counter : 118
ਰੱਖਿਆ ਮੰਤਰਾਲਾ
ਭਾਰਤੀ ਫੌਜ ਵਿੱਚ ਕੰਮ ਕਰਨ ਵਾਲੀਆਂ ਮਹਿਲਾ ਅਧਿਕਾਰੀਆਂ ਨੂੰ ਸਥਾਈ ਕਮਿਸ਼ਨ ਦੀ ਗ੍ਰਾਂਟ ਲਈ ਚੋਣ ਬੋਰਡ ਗਠਿਤ
ਭਾਰਤੀ ਫੌਜ ਵਿਚ ਸਥਾਈ ਕਮਿਸ਼ਨ  ਦੀ ਗ੍ਰਾਂਟ ਲਈ ਮਹਿਲਾ ਅਧਿਕਾਰੀਆਂ ਦੀ ਸਕ੍ਰੀਨਿੰਗ ਕਰਨ ਲਈ ਗਠਿਤ ਵਿਸ਼ੇਸ਼ ਨੰਬਰ 5 ਚੋਣ ਬੋਰਡ ਨੇ ਇਸ ਸੰਬੰਧਿਤ ਕਾਰਵਾਈ 14 ਸਤੰਬਰ 2020 ਨੂੰ ਆਰਮੀ ਹੈਡਕੁਆਰਟਰ ਵਿਖੇ ਸ਼ੁਰੂ ਕਰ ਦਿੱਤੀ ਹੈ । ਬੋਰਡ ਦੀ ਅਗਵਾਈ ਇਕ ਸੀਨੀਅਰ ਜਨਰਲ ਅਫਸਰ ਪੱਧਰ ਦਾ ਅਧਿਕਾਰੀ ਕਰਦਾ ਹੈ ਅਤੇ ਇਸ ਵਿਚ ਇਕ ਬ੍ਰਿਗੇਡੀਅਰ ਦਾ ਦਰਜਾ ਹਾਸਲ ਮਹਿਲਾ ਅਧਿਕਾਰੀ ਵੀ ਸ਼ਾਮਲ ਹੈ । ਪ੍ਰਕਿਰਿਆ ਵਿਚ ਪਾਰਦਰਸ਼ਤਾ ਲਿਆਉਣ ਲਈ ਮਹਿਲਾ ਅਧਿਕਾਰੀਆਂ ਨੂੰ ਅਬਜ਼ਰਵਰ ਵਜੋਂ ਨਜ਼ਰਸਾਨੀ ਕਰਨ ਦੇਣ ਦੀ ਆਗਿਆ ਦਿੱਤੀ ਗਈ ਹੈ ।
ਜਿਹੜੀਆਂ ਮਹਿਲਾ ਅਧਿਕਾਰੀ ਸਕ੍ਰੀਨਿੰਗ ਪ੍ਰਕਿਰਿਆ ਸੰਬੰਧਿਤ ਯੋਗਤਾ ਪੂਰੀ ਕਰਦੀਆਂ ਹਨ, ਉਹਨਾਂ ਨੂੰ ਸਥਾਈ ਕਮਿਸ਼ਨ ਦੀ ਮਨਜੂਰੀ ਦਿੱਤੀ ਜਾਏਗੀ ਜਿਹੜੀਆਂ ਘੱਟੋ ਘੱਟ ਸਵੀਕਾਰਯੋਗ ਮੈਡੀਕਲ ਸ਼੍ਰੇਣੀ ਵਿੱਚ ਆਉਣ ।
ਏਏ / ਬੀਐਸਸੀ / ਕੇਸੀ
(Visitor Counter : 96